Bezdirici sığorta zəngləri ilə bağlı İSB-dən şirkətlərə – XƏBƏRDARLIQ - SIĞORTA - Fins.az\nBezdirici sığorta zəngləri ilə bağlı İSB-dən şirkətlərə – XƏBƏRDARLIQ\nİcbari Sığorta Bürosu vasitəçiləri sığortalılarla ünsiyyətin daha qabaqcıl üsullarından istifadə etməyə çağırır.\nSon dövrlər icbari avtoməsuliyyət sığortası üzrə fəaliyyət göstərən sığorta vasitəçilərinin vətəndaşlarla ünsiyyət zamanı köhnəlmiş və birtərəfli kommunikasiya üsullarından (xüsusilə də kütləvi telefon zənglərindən) intensiv şəkildə istifadə etməsi müşahidə olunur. Avtomobil sahibləri zaman-zaman vasitəçilərin zənglərinin onların rahatlığını pozduğunu bildirir, şəxsi məlumatlarının və əlaqə vasitələrinin həmin sığorta vasitəçilərinin əllərinə necə keçməsi ilə bağlı narahatlıqlarını ifadə edirlər. Bir sıra hallarda isə vətəndaşa eyni sığorta şirkətinin adı ilə ard-arda bir neçə telefon zənginin olunması halları da qeydə alınır.\nSığorta vasitəçiləri bazarda fəaliyyətlərini təşkil edərkən peşəkarlığa və reputasiya amilinə xüsusi diqqət yetirməlidirlər. Sığortaçılıq kompleks və çoxfunksiyalı maliyyə xidməti olduğundan, burada fəaliyyət göstərən vasitəçilərdən sahəvi biliklər, peşəkarlıq və müştərilərə fərdi yanaşma nümayiş etdirmək tələb olunur. Sığorta xidmətlərinin çeşidləndiyi şəraitdə mövcud xidmətlərin sırasından insanlara ehtiyacları olan xidmətləri təqdim etmək üçün vasitəçilər həm də bələdçilik funksiyasını yerinə yetirirlər. Fəaliyyətində sadalanan keyfiyyətlərə önəm verən və müştərini razı salan vasitəçilər və təşkilatlar öz müsbət reputasiyalarını təmin etmiş olacaq, beləliklə də digərləri ilə müqayisədə davamlı və daha çox gəlir əldə edə biləcəklər.\nHazırkı dövr sığorta vasitəçiliyi təsisatının qarşısında bir sıra mühüm çağırışlar müəyyən edir; öz fəaliyyətlərini müştəri ilə ənənəvi və artıq effektivliyini itirən ünsiyyət metodları üzərində quran vasitəçilərin tədricən bazarı tərk etmək reallığı ilə üz-üzə qalacaqları labüddür. Əksinə olaraq, müştərinin istək və ehtiyaclarına uyğun davrana bilən və müştərinin düzgün qərar verməsinə töhfə verə biləcək vasitəçilər isə daha əlverişli mövqeyə çıxa biləcəklər. Bütün dünyada olduğu kimi, Azərbaycanda da sığorta vasitəçiliyi mühüm əhəmiyyətə malik bir təsisatdır və bu sahənin mütəxəssisləri daim özlərini təkmilləşdirərək müştəri ilə ünsiyyətin yeni texnologiyalarını mənimsəməlidirlər. Qabaqcıl sığorta vasitəçiliyinin fəlsəfəsi ilk növbədə müştəri məmnunluğuna nail olunmasından və məmnun müştəri anlayışının şəxsi mənafedən üstün tutulmasından ibarətdir. Məmnunluq isə öz növbəsində loyallıq yaratdığından, müştəri ilə vasitəçi arasında davamlı və sağlam əlaqəni təmin edir və yuxarıda qeyd olunan bezdirici ünsiyyət alətlərinə daha ehtiyac qalmır.\nNümunəvi vasitəçilik xidmətləri yalnız sığorta satışı ilə məhdudlaşmır\nVasitəçilik yalnız satışdan ibarət deyil, satışdan sonrakı dövrdə müştəri dəstəklənməsini də nəzərdə tutur. Bu gün digər sahələrdə olduğu kimi, icbari sığortalar sektorunda da elektronlaşma vüsət almışdır və artıq vətəndaşlar rəqəmsal platformalar üzərindən qısa zaman ərzində sığorta əldə etmək imkanına malikdir. Yəni, hazırkı şəraitdə vətəndaşa sığortanın əldə edilməsindən çox, sığortalı olduğu müddətdə göstərilən xidmətlərin keyfiyyəti daha maraqlıdır. Belə bir şəraitdə uğurlu vasitəçilər nəinki satış zamanı, satışdan sonrakı dövrdə də müştərinin yanında olacaq və ona hər cür hüquqi və digər faydalı tövsiyələri verə biləcək kəslər olacaqlar.\nMüasir informasiya cəmiyyətində, xüsusən rəqəmsal texnologiyaların insanların həyatına dərindən nüfuz etdiyi bir dövrdə “müştəriyə özəl” xidmətlərə ehtiyac duyulur, bu isə innovativ yanaşma tələb edir. Bu şərtlər altında köhnəlmiş, qeyri-səmərəli metodlar əhəmiyyətini get-gedə itirəcəkdir. İnsanlar arasında kommunikasiyanın belə təkmilləşdiyi və rəqəmsallaşdığı dövrdə müxtəlif sahələrdə müştəri ilə məhsulu bir-biri ilə əlaqələndirən çoxsaylı uğurlu platformalar mövcuddur. Keyfiyyətli xidmət təqdim etməyi və beləliklə daha çox uğur qazanmağı qarşısına məqsəd qoymuş vasitəçilər aktuallığını itirmiş mexanizmlərdən deyil, məhz bu cür yeni ünsiyyət modellərindən istifadəni nəzərdən keçirməlidir.\nSığorta vasitəçiləri hansı xidmətləri təklif etməlidir?\nTəcrübədə qabaqcıl sığorta vasitəçiliyi xidmətləri hədəf auditoriyalarının müəyyən edilməsində kor-koranə yanaşmalar yerinə sosiometrik üsulların istifadəsini, müştəriyə təklif edilən sığorta məhsuluna bütün həyat tsikli boyunca xidmət göstərilməsini və bununla yanaşı hər iki tərəf üçün əlavə dəyər yaradan xidmətlərin də realizasiyasını nəzərdə tutur. Misal üçün, əgər vasitəçi müştəriyə icbari avtoməsuliyyət sığortası təklif edirsə, bu zaman o, eyni məhsulu təqdim edən sığorta şirkətləri arasında müştərinin doğru seçim etməsi üçün ona bələdçilik etməli (sığorta hadisəsi zamanı daha keyfiyyətli xidmət göstərən sığorta şirkətinin tövsiyə edilməsi), həmin məhsulun təbiətindən irəli gələn məhdudiyyətləri müştəriyə izah etməli (icbari sığortanın avtonəqliyyat vasitəsini deyil, onun sürücüsünün üçüncü şəxslər qarşısında mülki məsuliyyətini sığortalaması, məsuliyyətin məhdud sığorta təminatı çərçivəsində sığortalanması, sürücünün üçüncü şəxs sayılmayan ailə üzvlərinin sığorta təminatına daxil olmaması və s.), bu məhdudiyyətləri aradan qaldıran əlavə sığorta xidmətləri barədə müştərini məlumatlandırmalı (kasko sığortası, üçüncü şəxslər qarşısında mülki məsuliyyətin daha artıq məbləğdə sığortalanmasını nəzərdə tutan könüllü məsuliyyət sığortası, ailə üzvlərinin sığorta təminatına daxil edilməsi və s.), eləcə də sığorta hadisəsi baş verərsə, sığortalının necə davranmalı olması barədə onu maarifləndirməlidir. Sığorta hadisəsi zamanı vasitəçi sığorta iddiasının və ödənişinin təmin edilməsində qarşı tərəfə dəstək olmalı və onu istiqamətləndirməli, eləcə də sığorta müqaviləsi başa çatdığı zaman onun yenilənməsində yardımçı olmalıdır.\nBundan əlavə, vasitəçilik institutu təkcə bu və ya digər icbari sığorta məhsulu üzərində fokuslanmanı deyil, fəaliyyət üfüqlərini genişləndirərək digər icbari növlərin də təbliğini ehtiva edir. İctimai məlumatlandırma işində yaxından iştirak etməli olan vasitəçilər digər bazar iştirakçıları ilə birgə maarifləndirmə funksiyasına qoşulmalı, daha effektiv maarifləndirmə fəaliyyəti üçün lazım gələrsə kollektiv səylərini ortaya qoymalıdırlar.\nTelemarketinq üsullarından sui-istifadə və sığortalıların şəxsi məlumatlarının qanunsuz yayılması yolverilməzdir\nİcbari Sığorta Bürosu (İSB) sığorta vasitəçilərini yuxarıda təsvir edilən arzuolunmaz hallara yol verməməyə, sığortalıların rahatlığını yersiz zənglərlə pozmamağa çağırır. Sığorta vasitəçiləri öz fəaliyyətlərini sığortalıların şəxsi rahatlığına hörmət və qarşılıqlı razılıq zəminində qurmalı, heç bir halda vətəndaşın iradəsinin əksinə hərəkət etməməlidir. Vasitəçilər nəzərə almalıdırlar ki, icbari sığorta satışlarını artırmaq məqsədilə aqressiv telemarketinq üsullarına müraciət olunması və bundan sui-istifadə edilməsi yolverilməzdir.\nHəmçinin, vasitəçilər də daxil olmaqla bütün bazar iştirakçıları sığortalılara aid olan şəxsi məlumatlarla işləyərkən sığorta sirrini təşkil edən bu cür məlumatların qorunmasına və məxfiliyinə olduqca həssas yanaşmalı, bu məlumatların qanunsuz olaraq üçüncü tərəfə ötürülməsinə şərait yaratmamalıdırlar. Əks təqdirdə, buna yol vermiş bazar iştirakçıları qüvvədə olan qanunvericiliyin tələbinə uyğun olaraq məsuliyyət daşıyırlar.\nİSB sığorta sirri sayılan şəxsi məlumatların arzuolunmaz və icazəsiz istifadəsinin qarşısının alınması və bu kimi hallarla mübarizə ilə bağlı qəti və barışmaz mövqeyə malikdir. Bu səbəbdən, belə hallarla rastlaşan vətəndaşlardan bu barədə məlumatı (vətəndaşa zəng edərək onu narahat edən şəxsin telefon nömrəsi, adı, hansı sığorta şirkətinin adından çıxış etməsi və s.) araşdırılmaq üçün İcbari Sığorta Bürosuna və Maliyyə Bazarlarına Nəzarət Palatasına bildirmələri xahiş olunur.


Uygur problemine dair ictimai mehkeme ise basladi - Azadliq Xeber\nUygur problemine dair ictimai mehkeme ise basladi\nTanınmış insan hüquqları vəkili, vaxtilə Beynəlxalq Cinayət Məhkəməsində (ICC) Serbiyanın keçmiş prezidenti Slobodan Miloseviçlə bağlı, eləcə də digər məsələlərin təhqiqatına başçılıq etmiş Cefri Naysın (Geoffrey Nice) rəhbərliyindəki bu ictimai məhkəmənin ilk sessiyası iyunun 4-dən 7-dək baş tutacaq, ikinci sessiyası isə sentyabr ayına nəzərdə tutulur.\nMəhkəmənin dindirdiyi ilk şahid Urumçi şəhərindən olan milliyətcə özbək müəllimə Qəlbinur Siddiq yerli partiya rəhbərliyi tərəfindən yenidən təlim düşərgələrinə Çin dilindən dərs keçmək üçün cəlb edildiyini, həmin düşərgədə saxlanılan uyğurlara, xüsusilə qadınlara qarşı işgəncələrə, təhqirlərə, zorlamalara şahid olduğunu, özünün isə sonsuzlaşdırılmağa məcbur edildiyini bildirib.\nİctimai məhkəmənin təşkilatçılarının qənaətincə, uyğurlara qarşı Çin dövləti tərəfindən bu cür təzyiqlərə dair iddiaların əyani sübutlarla ortaya çıxarılması onlara qarşı beynəlxalq miqyasda məqsədyönlü tədbirlərə rəvac verəcək. Məhkəmənin aralarında hüquqşünaslar və insan hüquqları ekspertlərinin olduğu doqquz britaniyalı üzvü Çin hökumətini soyqırımında ittiham edən bir hesabat hazırlayaraq dekabr ayında ictimailəşdirmək niyyətindədirlər. Təşkilatçılar Çin rəsmilərinin məhkəmədə iştirak etmək təklifini qulağardına vurublar. “Uyğur məhkəməsi” Çin hökuməti tərəfindən “kütləvi istehsal olunan yalan” olaraq qiymətləndirilib.\nXatırladaq ki, BMT İnsan Hüquqları Şurasına görə, Çinin Sintszyan Uyğur Muxtar Bölgəsində 1 milyondan artıq yerli millətlərdən olan sakin toplama düşərgələrində saxlanılır.


Tibbi Tapçan / Tibbi Mebellər / Tibbi avadanlıqlar / ARASH Medical Company\n“Arash” şirkəti müxtəlif istifadə imkanlarına malik tibbi tapçan təklif edir.\nXəstələrin rahatlığı və tibbi heyətin keyfiyyətli işi bir çox hallarda həkim və yaxud prosedur kabinetlərinin nə dərəcədə təchiz olunması səviyyəsinə əsaslanır.\n“Arash” şirkəti tərəfindən satışı həyata keçirilən tibbi tapçan dayanıqlı metal çərçivəyə və toz şəklində teksturaya malikdir. Bunun sayəsində, mebel gündəlik sanitar tədbirlər çərçivəsində dezinsefsikayaedici məhlullara asanlıqla tab gətirir.\nAzərbaycanda, Bakı şəhərində, orijinal Tibbi Tapçan avadanlıqlarının rəsmi satışını həyata keçirilən, yüksək keyfiyyətli məhsulları ARASH Medical Company-dən əldə edə bilərsiniz. Yalnız yeni Tibbi Tapçan avadanlıqları ən ucuz və sərfəli qiymətə arash.az veb sayt kataloqunda geniş çeşid ilə tanış ola bilərsiniz. Tibbi Tapçan avadanlıqları istehsalçı şirkət tərəfindən rəsmi servis zəmanəti ilə satılır.\nTibbi Tapçan məhsularını sifariş etmək və qiymətləri ilə tanış olmaq üçün +994 12 530 15 15, +994 12 530 44 44 nömrələri ilə əlaqə saxlamağınızı və ya office@arash.az elektron ünvanına yazmağınızı xahiş edirik. Sizi ARASH Medical Company satış mərkəzində - Bakı, Azərbaycan, AZ1078, Salamzadə küç. 26 ünvanında gözləyirik.


Həyat yoldaşımla necə barışım? » Qadınla.Com - Qadınlar Birİncidir!\nHəyat yoldaşımla necə barışım? Bu sualla istənilən qadın rastlaşır. Boş səbəbdən yaranan incikliyi aradan qaldırmaq daha asandır. Lakin mübahisə mövzusu ciddidirsə barışmaq, xüsusilə birinci addımı atmaq olduqca çətin olur.


Gələcək əvvəlki kimi bizimdir: avtonomizm və post-kapitalizm – Azlogos\nMark Fişerin “K punk: The Collected and Unpublished Writings of Mark Fisher” toplusunda yer alan və “Avtonomizm-in sağ apropriasiyası, özünüidarələr və şəbəkə strukturları onların məğlubiyyətini bildirmir” mövzusunda məqaləsinin tərcüməsini təqdim edirik.\nQeyd olunan topludakı K punk məqaləsində Mark Fişer sağ avtonomist və anarxistlərin tənqidi mənimsəmələri barədə düşünür: şəbəkə strukturları, özünüidarə və özünütəşkilat – vurğulayır ki, eqalitar layihə öz təşkilati formasını fetiş etməməli, amma şəbəkələrin tərkib hissəsinə, onların post-kapitalist potensiallarına baxmalıdır… Mətn 2010-cu illərin əvvəllərində yazıldığından, Fişerin Bolivar inqilabı, onun libertar quruluşundakı yeri və fəhlə hərəkatı ilə bağlı açıq-aşkar artırılmış gözləntiləri vardı. Burada filosofun mövqeyinə dair bəzi aktual dəqiqləşdirmələr aparmaq lazımdır.\n2000-ci illərin əvvəllərində Latın Amerikasında ən azı üç ölkədə sekçkilərdə sol mərkəzçi rejimlərin qalib gəlməsi yeni dalğanın və ya “21-ci əsr sosializmi”nin başlanğıcı oldu. Post-müstəmləkə dövrü üzrə tədqiqatçı Ceyms Petrasın dediyi kimi, “Yeni model” – həm sərbəst bazarçı neoliberal rejimlər olan sələfləri ilə, həm də keçmiş SSRİ, Çin və Kubada təcəssüm tapmış sosializmin keçmiş ‘dövlətçilik’ variantları ilə qəti qırılmaya əsaslanır. “XXI əsrin sosialistləri” neoliberal institutların (BVF) təsirinə qarşı mübarizə aparır və məhdud milliləşdirmə yolunu tuturdular.\nVenesuela Prezidenti Uqo Çaves hakimiyyətə xalq inqilabı nəticəsində gəldi.\nÇavesin iqtisadi praktikası, geniş milliləşdirilməni və neft sahəsinin əhəmiyyətli hissəsinin ekspropriasiyasını (kompensasiyaların ödənməsiylə) əhatə edirdi.\nOnun yerli özünüidarəetməyə dəstəyində Mark Fişer, sosializmin gələcəyini gördü, bu isə əfsus ki, neft qiymətlərinin düşməsi və Venesuelada sonrakı çoxillik siyasi böhranla bitdi: polis özbaşınalığı və layiqli, üstün alternativin olmaması üzə çıxdı.\nYerli əhalidən olan keçmiş kəndli Evo Morales Boliviya prezidenti olanda faydalı qazıntıların hasilatı üzrə vergini 18%-dən 82%-ə qaldırdı və neftqaz gəlirləri 173 milyon dollardan 1,3 milyard dollara yüksəldi. Morales dördüncü dəfə prezidentliyə namizəd olmağı planlaşdırırdı, lakin Boliviya əhalisinin 63%-i buna qarşı çıxdı və siyasi böhran başlandı. Bir neçə ay sonra, “Sosializm Hərəkatı”nın namizədi Luis Arse sağçı namizədləri böyük bir fərqlə məğlub etdi.\nEkvadorda, sosialist Prezident Rafael Korrea-nın gedişindən sonra onun varisi Lenin Moreno neoliberal islahatlar apardı. 2019-cu ildə Beynəlxalq Valyuta Fondu ölkədən benzin subsidiyalarına son qoyulmasını tələb etdi və bu, nəqliyyat birlikləri, bütün həmkarlar ittifaqları, tələbə təşkilatları və hindu hərəkatının qatıldığı ümum- Ekvador tətilinin başlanmasına səbəb oldu. Ölkə prezidenti paytaxtdan Quayakil sahillərinə qaçmaq məcburiyyətində qaldı.\nBu rejimlərin səhvi (tam hüquqlu özünüidarəetmədən və texnologiyalar üzərində eqalitar nəzarətdən imtina) şəbəkə təşkilatlarının və kütləvi hərəkatların həm avtoritarizmin, həm də neoliberalizmin tələsinə asanlıqla düşdüyünü ortaya qoydu. Ancaq 2021-ci ildə Mark Fişer Çavizmin avtonomist əsasları ilə bağlı nikbinliyi anaxronist görünür, qlobal Şimalda anti-iqrçi çıxışlarda və Rojavadaki kürdlərin etirazlarında libertar praktikanın yeni səhifəsini açır.\nMark Fişer (11 İyul 1968 – 13 Yanvar 2017)\nMark Fisher, Darren Ambrose, Simon Reynolds. K punk: The Collected and Unpublished Writings of Mark Fisher. Repeater, 2018. p. 386–389.\nAdam Kertisin bu yaxınlardakı “Hər şeyi xoşbəxtlik maşınları və sevgi izləyir” sənədli serialında, əvvəllər əks-mədəniyyətlə assosiasiya olunan özünütəşkilat diskussiyalarının indi hakim ideologiya tərəfindən udulduğu iddia edilir. İyerarxiyalar pis idi; şəbəkələr yaxşı. “Şaquli nəzarət” ilə sinonim hesab edilən təşkilatın özü həm zülmkar, həm də təsirsiz idi. Kertisin arqumentlərində açıq-aşkar bir əsas var. Praktiki olaraq, bütün əsas siyasi söhbətdə dövlətə, planlaşdırmaya və mütəşəkkil siyasi transformasiya ehtimalına şübhəli və skeptik yanaşılır. Bu, kapitalist realizmi adlandırdığım ideoloji çərçivəni bəsləyir: əgər sistemli dəyişiklik heç vaxt olmazsa, heç olmasa kapitalizmdən maksimumu çıxardacağıq.\nŞübhə yoxdur ki, sağlar, solların eyniləşdirilməsindən sanki sıxışdırılmış “şaquli” siyasətin versiyasıyla fayda çıxarda bildilər.\nNeoliberalizm, “elastiklik” və “fərdi seçim” sözlərinin sinonimi olaraq qəbul edilən “modernləşmə”nin əksinə bürokratik mərkəzləşməni ortaya qoyan tarixi zaman modelini tətbiq etmişdir. Günümüzdən nümunə götürsək, bu cür kardinal “Böyük Cəmiyyət” fikri, əslində, avtonomizmin sağçı versiyasıdır.\n“Böyük Cəmiyyət” konsepsiyasının banilərindən olan Filip Blondun mətnləri özünütəşkil ritorikası ilə hopdurulub. ResPublica analitik mərkəzi  üçün yazdığı “Dövlət Mülkiyyət kimi” adlı hesabatında, “qeyri-müəyyənliyin və dəyişkənliyin ənənəvi komandanlıq və idarəetmə rəhbərliyini təsirsiz hala gətirdiyini etiraf edən” açıq sistemlərdən” danışır. Onun ideyaları çoxları tərəfindən neoliberal özəlləşdirmə üçün saxta əsaslandırmalar kimi qiymətləndirilsə də, Blond özü onları daha çox neoliberalizmin tənqidi kimi qiymətləndirdi.\n“Kapitalist Realizmi”ndə toxunduğum bir paradoksu qeyd edir: bürokratiyanı vəd olunduğu kimi, ortadan qaldırmaq əvəzinə, neoliberalizm onun miqyaslarının artımına gətirib çıxardı. Bir halda ki, dövlət xidmətləri heç vaxt “doğru” bazarlar kimi fəaliyyət göstərə bilmir, səhiyyə və təhsildə “bazar həlli” tətbiq etmək məqsədilə “keyfiyyət təminatında maraqlı olan mühasiblər, imtahan götürənlər, müfəttişlər, qiymətləndiricilər və auditorlardan ibarət nəhəng və bahalı bürokratiya yaranır və bunlar da ınnovasiya və eksperimentlərə maneə yaradan nəzarət sistemi tətbiq edir və qiymətlərin düşməməsini təmin edirər. ” Blond yazır ki, “bu cür sistemlər” “mexaniki deyil, üzvi olur və işləmək üçün idarə edilməsi üçün tamamilə fərqli yanaşma tələb edir. Strategiya və əks-əlaqə detallı planlaşdırmadan daha vacibdir (Tom Petersin yazdığı kimi: “Atəş- hazırlan – nişan al!”); iyerarxiyalar şəbəkələrə yol verir; periferiya mərkəz qədər vacibdir; eqoist maraq və rəqabət inam və əməkdaşlıq ilə tarazlaşdırılır; təşəbbüs və ixtiraçılıq tələb olunur, güzəştcillik deyil; daha da ağıllanmaq, axmaqlamaq yox. “\nBu halda ki, indi sağlar bu cür terminlərlə danışmağa hazırdır, aydın olur ki, şəbəkələr və açıq sistemlər özlüyündə bizi xilas etmək üçün kifayət deyil. Ehtimal ki, Jil Delezin, idarəetmə cəmiyyətləri haqqında yazdığı Post scriptum  essesində iddia etdiyi kimi, şəbəkələr – sadəcə köhnə “intizam” strukturlarını əvəzləyən hakimiyyətin “nəzarət olunan” cəmiyyətlərdə fəaliyyət göstərdiyi rejimdir.\nBütün bunlar avtonomizm və özünütəşkiletmə fikirlərinin qaçılmaz olaraq sağçılar tərəfindən seçiləcəyi və onların sollar üçün siyasi potensiala sahib olmadığı anlamına gəlirmi? Şübhəsiz ki yox – bu heç bir halda muxtarlıq ideyalarının çatışmazlığı deyil. Əksinə, bu ideyaların sağlar tərəfindən mənimsənilməsi onların qalıcı potensialını göstərir. Blond və onun kimilərinə görə avtonomizmin mənimsənilməsində nəyin səhv olduğunu başa düşməklə gələcəkdə sağ ilə sol arasındakı fərqi göstərə bilərik.\nKurtis avtonomist ideyaları təsirsiz hala gətirməyin əsas yolunun onlardan siyasi təşkilat ideyasına qarşı istifadə etmək olduğunu söyləməkdə haqlıdır. Bununla belə, avtonomist nəzəriyyələri bizə hələ də solçu siyasi təşkilatın məcburi elastiklik, qloballaşma və ani istehsalın olduğu postfordist mühitində necə görünə biləcəyini modelləşdirmək üçün alətlər təqdim etdiyindən ciddi məna daşıyır. Artıq “Köhnə Sol”un yaranmasına səbəb olan şərtlərin qlobal Şimalda çökdüyünə şübhə yoxdur, ancaq kişi proletarlarının hakim olduğu darıxdırıcı fabrik işi və fəhlə hərəkatı bu itirilmiş Fordist dünyası üçün nostalji hiss etməmək üçün cəsarət olmalıdır. Antonio Neqrinin bu yaxınlarda nəşr olunan “İncəsənət və Çoxluqda” toplanan mətnlərdən birində açıq şəkildə söylədiyi kimi: “Yaşamalı və həqiqətin, öz həqiqətimizin məğlubiyyətinin əzabını çəkməliyik.\nTəmsilçiliyini, davamlılığını, yaddaşını, izini məhv etməliyik. Reallıq və onunla birlikdə həqiqət də dəyişib kimi bütün bəhanələr rədd edilməlidir. […] Damarlarımızdakı qan əvəz olundu ”. Sözdə idrak işinə keçid çox qiymətləndirilsə də, ünsiyyət, işi daha “dərrakəli” etmir; bütün gün eyni ifadələri mexaniki olaraq təkrarlayan çağrı mərkəzi işçisinin işi, sənaye konveyerindəki insanın işindən daha artıq “idraki” deyil. Hər halda Antonio Neqri haqlıdır: monoton istehsal əməyindən azad olmaq tarixi qələbə olaraq qalır.\nBununla belə, Kristian Marassi-nin iddia etdiyi kimi, işçilər Əhdi-Ətiq Yəhudilərinə bənzəyirdilər: Fordist fabrikinin köləliyindən azad olmuş, amma səhraya atılmışlar. Və Franko Berardi-nin göstərdiyi kimi, təhlükə özünə yeni əzab formaları gətirir: smartfon sayəsində indi iş gününün sonu yoxdur. Ondan qopa bilməyən əhali davamlı yuxusuzluq və depressiya vəziyyətində yaşayır.\nAncaq sol və sağları fərqləndirmək qurtuluşun keçmişə deyil, gələcəyə aid olduğu fikrinə sadiq qalmalıdır. Biz inanmalıyıq ki, indi dağılan neoliberalizm reallığı – mümkün olan tək müasirlik deyildir; əksinə, ən qədim elitaların hakimiyyətlərini gücləndirmək üçün ən son texnologiyadan istifadə edən barbarlığın kiberqotik formasıdır. Texnologiya və iş indikindən çox fərqli şəkildə təşkil edilə bilər. Gələcəyə olan bu inam – sağ qarşısındakı üstünlüyümüzdür.\nFilip Blond-un şəbəkə institutları kibernetik parlaqlığa sahib ola bilər, lakin o iddia edir ki, bunların dini və ailənin “ənənəvi dəyərlərini” yenidən aktuallaşdıran bir sosial mühitdə yerləşmələri lazımdır. Bunun əksinə, biz həmrəyliyin yeni formalarının vacib şərti kimi “dəyərlər”in dağılmasını salamlayırıq.\nBütün bunlar öz-özünə olmayacaq. Yeni institutlar icad edilməli və həmkarlar ittifaqları kimi köhnə qurumlar dəyişdirilməlidir. “Ən böyük suallardan biri,” – “Post scriptum” essesində Delez yazırdı, — həmkarlar ittifaqlarının yararsızlığına aiddir: onların bütün tarixi intizam cəmiyyəti şəraitində və təcrid etmənin sahələri çərçivəsində mübarizəylə ayrılmaz surətdə bağlıdır, yeni şəraitə uyğunlaşa və nəzarət olunan cəmiyyətdə yeni müqavimət formalarını inkişaf etdirə biləcəklərmi? Biz yaxın gələcəkdə marketinq sevincini qaralda biləcək proqnozlaşdırılan layihələrin təxmini konturlarını tuta biləcəyikmi? “\nOla bilsin, bu gələcəyin konturlarını sol hökumətlərin işçilərin özünüidarə institutlarının yaradılmasına dəstək verdiyi Latın Amerikasında görmək olar. Problem artıq dövlətlər, hökumətlər və ya planlamadan imtina etmək deyil, onları kollektiv şüura güvənəcək və təşkil edəcək yeni əks-əlaqə sistemlərinin bir hissəsi etməkdir. Qlobal kapitalizmi əvəz edə biləcək hərəkatın mərkəzləşməyə ehtiyacı yoxdur, ancaq koordinasiya tələb olunur. Bu koordinasiya hansı formada olacaq? Fərqli muxtar mübarizə növləri necə bir yerdə işləyə bilər? Post-kapitalist dünya qurmağa başladığımızda verməli olduğumuz əsas suallar bunlardır.


MƏMLƏKƏT 10:09 / 24.10.2020\nÖlkə başçısı cənab İlham Əliyev və Birinci vitse-prezident Mehriban xanım Əliyevanın Azərbaycanda koronavirus (COVID-19) pandemiyası ilə mübarizə tədbirləriləbağlı tapşırıq və göstərişlərinə uyğun olaraq Bakı Şəhər İcra Hakimiyyəti (BŞİH) tərəfindən paytaxtda bu epidemiyaya qarşı tədbirlərin daha da genişləndirilməsi məqsədi ilə kompleks tədbirlər davam etdirilir.\nBu barədə Yenises.az-a BŞİH-dən məlumat verilib.\nBildirilib ki, son günlərdə koronavirusa (COVID-19) yoluxanlarınsayında artımın olması nəzərə alınaraq oktyabr ayının 24 və 25-də səhər saatlarından etibarən Bakı Şəhər İcra Hakimiyyətinin strukturları tərəfindən paytaxt ərazisi üzrə əsas küçə, prospekt və yollarda kommunal təsərrüfat xidmətlərinin 40 ədəd xüsusi texnikası və 2000 nəfər əməkdaşları tərəfindən xüsusi kimyəvi maddələrlə növbəti, artıq 15-ci dəfə əlavə gücləndirilmiş dezinfeksiya işləri həyata keçirilir. İş həcminin coxluğu nəzərə alınaraq dezinfeksiya tədbirlərinin ikigün ərzində keçirilməsi qərara alınıb.\nQeyd olunubki, qış aylarında yağış yağanzaman isə dezinfeksiya işləri lokal xarakterli olacaq. Geniş dezinfeksiya tədbirlərinin keçirilməsində əsas məqsəd vətəndaşlarımızıpandemiyadan qorumaqdır. Bu istiqamətdə bütün lazımitədbirlər həyata keçirilir. Arzumuz budur ki, bu cür tədbirləri işğaldan azad edilən şəhərlərimizdə, o cümlədən Şuşa və Xankəndidə aparaq.


ANA SƏHİFƏ » Qərarlar » 22.09.08 «Azərbaycan Respublikasında hərbi xidmətə çağırışın əsasları haqqında» AR Qanununun 21-ci mad. və AR Cəzaların İcrası Məcəlləsinin 180.3-cü maddəsinin müddəalarının şərh edilməsinə dair\n«Azərbaycan Respublikasında hərbi xidmətə çağırışın əsasları haqqında» Azərbaycan\nRespublikası Qanununun 21-ci maddəsinin və Azərbaycan Respublikasının Cəzaların\nİcrası Məcəlləsinin 180.3-cü maddəsinin müddəalarının şərh edilməsinə dair\n22 sentyabr 2008-ci il Bakı şəhəri\nAzərbaycan Respublikası Konstitusiya Məhkəməsinin Plenumu F.Abdullayev (sədrlik edən), F.Babayev, S.Həsənova, B.Qəribov, R.Qvaladze, E.Məmmədov (məruzəçi-hakim), İ.Nəcəfov, S.Salmanova və Ə.Sultanovdan ibarət tərkibdə,\nmaraqlı subyektlərin nümayəndələri Gəncə hərbi məhkəməsinin hakimi V.Qədirov, Azərbaycan Respublikası Milli Məclisi Aparatının inzibati və hərbi qanunvericilik şöbəsinin müdir müavini S.Məmmədovun,\nekspert Bakı Dövlət Universitetinin Hüquq fakültəsinin cinayət hüququ kafedrasının dosent əvəzi, hüquq elmləri namizədi C.Quliyevin,\nmütəxəssislər Azərbaycan Respublikası Ali Məhkəməsinin hərbi məhkəmələrin işləri üzrə məhkəmə kollegiyasının sədri Ş.Yusifov, Azərbaycan Respublikası Müdafiə Nazirliyinin hüquq idarəsinin rəisi R.Kişiyev və Azərbaycan Respublikası Ədliyyə Nazirliyinin qanunvericilik baş idarəsinin inzibati və hərbi normativ aktlar idarəsinin rəisi E.Nəsibovun iştirakı ilə,\nAzərbaycan Respublikası Konstitusiyasının 130-cu maddəsinin IV hissəsinə müvafiq olaraq xüsusi konstitusiya icraatı üzrə açıq məhkəmə iclasında «Azərbaycan Respublikasında hərbi xidmətə çağırışın əsasları haqqında» Azərbaycan Respublikası Qanununun 21-ci maddəsinin «b» və «v» bəndlərinin, habelə Azərbaycan Respublikasının Cəzaların İcrası Məcəlləsinin 180.3-cü maddəsinin şərh edilməsinə dair Gəncə hərbi məhkəməsinin 13 fevral 2008-ci il tarixli, 30 saylı müraciəti üzrə konstitusiya işinə baxdı.\nİş üzrə hakim E.Məmmədovun məruzəsini, xüsusi konstitusiya icraatında maraqlı subyektlərin nümayəndələrinin çıxışlarını, ekspertin rəyini və mütəxəssislərin mülahizələrini dinləyib, iş materiallarını araşdırıb müzakirə edərək, Azərbaycan Respublikası Konstitusiya Məhkəməsinin Plenumu\nGəncə hərbi məhkəməsi Azərbaycan Respublikasının Konstitusiya Məhkəməsinə (bundan sonra – Konstitusiya Məhkəməsi) müraciət edərək göstərmişdir ki, məhkəmənin icraatında N saylı hərbi hissənin qulluqçuları R.Quliyev və N.Quliyevin Azərbaycan Respublikası Cinayət Məcəlləsinin (bundan sonra - CM) 332.1-ci maddəsi ilə təqsirləndirilmələrinə dair cinayət işi vardır.\n23 sentyabr 1989-cu ildə anadan olmuş N.Quliyev 05 oktyabr 2007-ci ildə Ağcabədi rayon hərbi komissarlığı tərəfindən, 04 oktyabr 1989-cu ildə anadan olmuş R.Quliyev isə 05 oktyabr 2007-ci ildə Beyləqan rayon hərbi komissarlığı tərəfindən həqiqi hərbi xidmətə çağırılmışlar. R.Quliyev yetkinlik yaşına çatanadək oğurluq etdiyinə görə 25 iyul 2007-ci ildə Sabirabad rayon məhkəməsi tərəfindən CM-in 177.2.1-ci maddəsi ilə təqsirli bilinib 3 (üç) il müddətinə azadlıqdan məhrum edilərək, barəsində CM-in 70-ci maddəsi tətbiq edilməklə ona 3 (üç) il sınaq müddəti təyin edilmişdir. Sınaq müddəti bitməmiş o, hərbi xidmətə çağırılmış və hərbi xidmət keçdiyi dövrdə, yəni 2007-ci ilin noyabr ayında aralarında tabelilik münasibətləri olmayan əsgər yoldaşı N.Quliyevə qarşı zor tətbiq edərək hərbi cinayət törətmişdir.\nGəncə hərbi məhkəməsi işin baxılması zamanı R.Quliyevin hərbi cinayətin subyekti olub-olmaması məsələsini araşdırarkən məhkumların müddətli həqiqi hərbi xidmətə çağırılmasının mümkünlüyü məsələsində «Azərbaycan Respublikasında hərbi xidmətə çağırışın əsasları haqqında» Azərbaycan Respublikası Qanununun 21-ci maddəsinin «b» və «v» bəndlərində və Azərbaycan Respublikasının Cəzaların İcrası Məcəlləsinin (bundan sonra – CİM) 180.3-cü maddəsində fərqli müddəaların mövcudluğu ilə rastlaşmışdır.\nMəhkəmə təcrübəsində məhkumların hərbi xidmətə çağırılıb-çağırılmamasına dair yaranmış anlaşılmazlığın aradan götürülməsi üçün Gəncə hərbi məhkəməsi Azərbaycan Respublikası Konstitusiyasının 71-ci maddəsinin müddəalarında nəzərdə tutulan insan və vətəndaş hüquqlarının və azadlıqlarının təminatları ilə əlaqədar olaraq «Azərbaycan Respublikasında hərbi xidmətə çağırışın əsasları haqqında» Azərbaycan Respublikası Qanununun 21-ci maddəsinin «b» və «v» bəndlərinin, habelə CİM-in 180.3-cü maddəsinin şərh olunmasını Konstitusiya Məhkəməsindən xahiş etmişdir.\nKonstitusiya Məhkəməsinin Plenumu müraciətlə əlaqədar olaraq hesab edir ki, Gəncə hərbi məhkəməsinin müraciətinin düzgün həlli üçün birinci növbədə hərbi xidmətin mənası, bu xidmətə çağırılmanı tənzimləyən hüquq mənbəyinin araşdırılması, habelə anlaşılmazlıq doğuran qanunvericilik aktlarının müddəalarının hərtərəfli təhlil olunması mühüm əhəmiyyət kəsb edir.\nAzərbaycan Respublikası Konstitusiyasının (bundan sonra – Konstitusiya) 75-ci maddəsinin birinci hissəsinə müvafiq olaraq Vətəni müdafiə hər bir vətəndaşın borcudur. Qanunla müəyyən edilmiş qaydada vətəndaşlar hərbi xidmət keçirlər.\nÜmumiyyətlə, vətəni müdafiə etmək, hərbi xidmət keçmək, bunun üçün vaxtında hərbi hazırlıq keçmək, müdafiə ilə bağlı digər vəzifələri icra etmək hüquqda hərbi mükəlləfiyyətin tərkib hissələri kimi tanınır. Mövcud qanunvericiliyə görə hər bir 18 yaşına çatmış, səhhətinə görə buna yararlı olan Azərbaycan Respublikasının kişi cinsli vətəndaşı hərbi xidmət keçməlidir.\nHərbi xidmət dövlət qulluğunun xüsusi bir növü olmaqla öz-özlüyündə həqiqi hərbi xidmətə və ehtiyatda xidmətə bölünür. Həqiqi hərbi xidmət Silahlı Qüvvələrdə və başqa silahlı birləşmələrdə keçilir. Müddətli həqiqi hərbi xidmətə ildə dörd dəfə çağırış üzrə daxil olunur. Ehtiyatda xidmət isə hərbi toplanışlar keçmək və müharibə zamanı səfərbərlik üzrə çağırış qaydalarını yerinə yetirməkdən ibarətdir.\nHərbi xidmətə çağırışla bağlı hüquq münasibətlərinin tənzimlənməsi «Azərbaycan Respublikasında hərbi xidmətə çağırışın əsasları haqqında» Qanunun müddəaları ilə həyata keçirilir.\nBu Qanunun 1-ci maddəsinin ikinci hissəsinə müvafiq olaraq Azərbaycan Respublikasında hərbi xidmətə çağırışın əsasları haqqında qanunvericiliyin vəzifələri hərbi vəzifənin əsaslarını, gənclərin hərbi xidmətə hazırlıq qaydalarını, hərbi xidmətə çağırışın və qəbulun şərtlərini və qaydalarını, hərbi vəzifəlilərin və çağırışçıların hərbi uçot qaydalarını, səfərbərlik üzrə çağırışın və səfərbərlikdən tərxisetmə üzrə buraxılmanın əsaslarını müəyyənləşdirmək və həmçinin Azərbaycan Respublikasının Silahlı Qüvvələri üçün kadrlar hazırlamaq və səfərbərlik hazırlığını saxlamaqdır.\nNəzərə alınmalıdır ki, bu Qanunla müəyyən edilmiş hədlərdə və növlərdə hərbi xidmət məcburidir (2-ci maddənin ikinci hissəsi). Vətəndaşların müddətli həqiqi hərbi xidmətə çağırılması qaydasını, habelə çağırışa möhlət verilməsini, bu növ xidmətə çağırışdan azad edilən və xidmətə çağırılmayan vətəndaşların dairəsini məhz həmin Qanunun müddəaları müəyyən edir (16 - 21-ci maddələr).\nBununla əlaqədar olaraq göstərilməlidir ki, «Azərbaycan Respublikasında hərbi xidmətə çağırışın əsasları haqqında» Qanunun 16-cı maddəsinin birinci və üçüncü hissələrinin müddəalarına əsasən müddətli həqiqi hərbi xidmətə çağırışa möhlət ailə vəziyyətinə, sağlamlıq vəziyyətinə görə, təhsili davam etdirmək üçün, deputatlıq fəaliyyəti ilə əlaqədar olaraq verilir. Möhlət almaq üçün əsasları itirmiş çağırışçılar, habelə möhlət hüququ olmayan və ya çağırışdan azad edilmək üçün bu Qanunda nəzərdə tutulmuş əsasları olmayan, müxtəlif səbəblərə görə müəyyən edilmiş müddətlərdə müddətli həqiqi hərbi xidmətə çağırılmamış şəxslər 35 yaşına çatanadək növbəti çağırış keçirilərkən xidmətə çağırılmalıdırlar.\nNəzərə alınmalıdır ki, dinc dövrdə müddətli həqiqi hərbi xidmətə çağırışdan azad edilən şəxslərin, habelə müddətli həqiqi hərbi xidmətə çağırılmayan şəxslərin dairəsi müvafiq olaraq həmin Qanunun 21-ci maddəsinin birinci və ikinci hissələrində müəyyənləşdirilmişdir.\nBu maddənin birinci hissəsinin «ğ» bəndinə görə çağırışdan azad edilən şəxslərin arasında ağır və ya xüsusilə ağır cinayət törətdiklərinə görə azadlıqdan məhrum etmə növündə cəzaya məhkum olunmuş vətəndaşlar göstərilir. Bu kateqoriya şəxslər üçün dinc dövrdə müddətli həqiqi hərbi xidmətə çağırışdan azad olunmanın hüquqi əsasını ağır və ya xüsusilə ağır cinayət törədilməsi və buna görə azadlıqdan məhrum etmə növündə cəzaya məhkum olunması təşkil edir. «Azərbaycan Respublikasında hərbi xidmətə çağırışın əsasları haqqında» Qanunun 16-cı maddəsinin üçüncü hissəsinin və 21-ci maddəsinin birinci hissəsinin «ğ» bəndinin müddəaları nəzərə alınmaqla göstərilən vətəndaşlar bu əsasın mövcudluğunda (bəraət qazanma hallar istisna olmaqla) dinc dövrdə müddətli həqiqi hərbi xidmətə çağırılmamalıdırlar.\nLakin «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsində müddətli həqiqi hərbi xidmətə çağırılmamaq üçün göstərilən səbəblər müvəqqətidir, çünki onları təşkil edən hallar keçid xarakteri daşıyır.\nBelə ki, bu maddənin ikinci hissəsinin «b» və «v» bəndlərinin məzmununa görə əvvəllər törətdiyi cinayətə görə məhkumluğu üzərindən götürülməmiş, yaxud məhkumluğu ödənilməmiş vətəndaşlar, habelə barəsində olan cinayət işi üzrə təhqiqat və ya istintaq aparılan, yaxud barəsində olan cinayət işinə məhkəmədə baxılan vətəndaşlar müddətli həqiqi hərbi xidmətə çağırılmırlar.\nBu vətəndaşlar «Azərbaycan Respublikasında hərbi xidmətə çağırışın əsasları haqqında» Qanunun 16-cı maddəsinin üçüncü hissəsinin və 21-ci maddəsinin ikinci hissəsinin «b» və «v» bəndlərinin müddəaları nəzərə alınmaqla müvafiq olaraq məhkum, şübhəli və ya təqsirləndirilən şəxs statusunu itirdikdən sonra müddətli həqiqi hərbi xidmətə çağırılmalıdırlar.\n«Azərbaycan Respublikasında hərbi xidmətə çağırışın əsasları haqqında» Qanunun yuxarıda göstərilən sonuncu müddəaları təsadüfi hesab oluna bilməz və hüquqi baxımdan mövcud cinayət və cinayət-prosessual qanunvericiliyin müddəalarının davamı kimi tam məntiqlidir.\nBununla belə «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» və «v» bəndlərinin məzmunu hüquq tətbiqetmədə müxtəlif yanaşmaya səbəb olmuşdur.\nBelə ki, bu maddənin «v» bəndinin cinayət işi üzrə təhqiqat və ya istintaq aparılan, yaxud barəsində olan cinayət işinə məhkəmədə baxılan\nvətəndaşların müddətli həqiqi hərbi xidmətə çağırılmasına dair müddəaları cinayət prosesində müəyyən vəzifələrin daşınması ilə bağlı şübhəli və təqsirləndirilən şəxslərə tətbiq olunan bəzi məhdudiyyətlərdən irəli gəldiyi üçün CİM-in 180.3-cü maddəsinin məzmunu ilə də heç bir problem yaratmır. Həmin maddənin ikinci hissəsinin «b» bəndinin məhkumluğu üzərindən götürülməmiş, yaxud məhkumluğu ödənilməmiş vətəndaşların müddətli həqiqi hərbi xidmətə çağırılmaması barədə müddəası isə cinayət qanunvericiliyinə uyğun tərtib olunsa da, CİM-in 180.3-cü maddəsinin məzmunu ondan fərqli müəyyənləşdirilmişdir.\nCİM-in 180.3-cü maddəsinə görə məhkum müddətli həqiqi hərbi xidmətə çağırıldıqda, hərbi xidmət keçmə yeri üzrə məhkum üzərində nəzarətin həyata keçirilməsi üçün hökmün surəti tələb olunan digər sənədlərlə birlikdə hərbi komissarlığa göndərilir. Hərbi hissənin komandiri (rəisi) həmin şəxsin qeydiyyata alınması və ya hərbi xidmətdən tərxis olunması haqqında on gün müddətində hökmü çıxarmış məhkəməyə xəbər verməlidir.\nBu maddədə «məhkum müddətli həqiqi hərbi xidmətə çağırıldıqda» ifadəsindən istifadə olunması belə bir təsəvvür yarada bilmişdır ki, digər vətəndaşlar kimi məhkum olunmuş şəxslər də müddətli həqiqi hərbi xidmətə çağırıla bilər. CİM-in 180.3-cü maddəsinin məzmununa belə yanaşma «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» bəndinin göstərişi ilə uzlaşmır və bu hal hüquq tətbiqetmədə anlaşılmazlıq yaradır.\nKonstitusiya Məhkəməsinin Plenumu hesab edir ki, yuxarıda göstərilən qanunvericilik aktlarının hərtərəfli hüquqi təhlili, mövcud qanunvericiliyin normalarına diqqətlə və kompleks şəkildə yanaşma anlaşılmazlıqların ortaya çıxmasına səbəb olmuş normaları biri-digərindən fərqləndirməyə və onların hər birinin xidmət etdiyi məqsədi dəqiq müəyyən etməyə imkan verir.\nİlk növbədə vurğulanmalıdır ki, hər iki qanunvericilik aktı öz-özlüyündə ayrı-ayrı funksiyaları yerinə yetirir. «Azərbaycan Respublikasında hərbi xidmətə çağırışın əsasları haqqında» Qanun birbaşa hərbi xidmətə çağırışla bağlı olan münasibətləri tənzimləyir. CİM isə cəzaların icrası və çəkilməsinin qayda və şərtlərini müəyyən edir. Bu Məcəllənin məqsədi məhkumları islah etməkdən, həm məhkumlar, həm də başqa şəxslər tərəfindən yeni cinayətlər törədilməsinin qarşısını almaqdan, vəzifəsi isə cəzaların icrası və çəkilməsi qaydalarını və şərtlərini tənzimləməkdən, məhkumların islah edilmə vasitələrini müəyyən etməkdən, məhkumların hüquq və azadlıqlarını, qanuni mənafelərini qorumaqdan ibarətdir (CİM-in 2.1 və 2.2-ci maddələri).\nAdından da göründüyü kimi CİM-in 180.3-cü maddəsi yalnız şərti məhkum olunmuş şəxslər üzərində məhkəmə hökmünün icrası ilə bağlı nəzarətin həyata keçirilməsini nəzərdə tutur. «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» bəndinə görə isə əvvəllər törətdiyi cinayətə görə məkhumluğu üzərindən götürülməmiş, yaxud məhkumluğu ödənilməmiş vətəndaşlar müddətli həqiqi hərbi xidmətə çağırılmamalıdırlar. Yəni hər hansı şəxs məhkum, o çümlədən şərti məhkum hesab olunarsa, onun hərbi xidmətə çağırılması məhdudlaşdırılır. Bu hal cinayət cəzasının və məhkumluğun mövcud olması ilə əlaqədardır.\nBununla yanaşı nəzərə alınmalıdır ki, «Azərbaycan Respublikasında hərbi xidmətə çağırışın əsasları haqqında» Qanunda məhkumların müddətli həqiqi hərbi xidmətə çağırılmaması birbaşa göstərilsə də, CİM-in 180.3-cü maddəsi məhkumların, daha dəqiq isə şərti məhkum olunmuş şəxslərin hərbi xidmətə çağırılıb-çağırılmamasını tənzimləmir və sadəcə CM-in 70.6-cı maddəsinin tələblərinin icra edilməsinə yönəldilmişdir. CİM-in 180.3-cü maddəsində «məhkum müddətli həqiqi hərbi xidmətə çağırıldıqda» sözlərindən istifadə olunsa da, bu maddə cəzaların icrasını təmin edən norma kimi çıxış edir.\nMövcud qanunvericiliyin quruluşu məsələyə belə yanaşmaq üçün əsas verir ki, CİM-in 180.3-cü maddəsi bir tərəfdən «Azərbaycan Respublikasında hərbi xidmətə çağırışın əsasları haqqında» Qanunu ləğv etmir, digər tərəfdən isə CM-in müddəalarını davam etdirir.\nKonstitusiya Məhkəməsinin Plenumu hesab edir ki, məsələnin həlli baxımından «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» bəndinə əsasən əvvəllər törətdiyi cinayətə görə məhkumluğu üzərindən götürülməmiş, yaxud məhkumluğu ödənilməmiş vətəndaşların müddətli həqiqi hərbi xidmətə çağırılmaması barədə göstərişin kökündə duran cinayət cəzasının hüquqi təbiəti və məhkumluqla bağlı bəzi məsələlərin ətraflı təhlil olunması zəruridir.\nCəzanın CM-də verilən anlayışına görə cəza məhkəmə hökmü ilə təyin edilən cinayət-hüquqi xarakterli tədbirdir. Cəza cinayət törətməkdə təqsirli hesab edilən şəxsə tətbiq olunur və həmin şəxs barəsində bu Məcəllə ilə müəyyən edilən məhrumiyyətlər yaradılmasından və ya onun hüquq və azadlıqlarının məhdudulaşdırılmasından ibarətdir (CM-in 41.1-ci maddəsi).\nCM-də cəza növləri az ciddidən daha ciddiyə doğru aşağıdakı kimi müəyyənləşdirilmişdir: cərimə; nəqliyyat vasitəsini idarəetmə hüququndan məhrum etmə; müəyyən vəzifə tutma və ya müəyyən fəaliyyətlə məşğul olma hüququndan məhrum etmə; ictimai işlər; xüsusi və ya hərbi rütbədən, fəxri addan və dövlət təltifindən məhrum etmə; islah işləri; hərbi xidmət üzrə məhdudlaşdırma; əmlak müsadirəsi; Azərbaycan Respublikasının hüdudlarından kənara məcburi çıxarma; azadlığın məhdudlaşdırılması; intizam xarakterli hərbi hissədə saxlama; müəyyən müddətə azadlıqdan məhrum etmə; ömürlük azadlıqdan məhrum etmə (CM-in 41.1-ci maddəsi).\nHər bir cəza sosial ədalətin bərpası, məhkumun islah olunması və yeni cinayətlərin törədilməsinin qarşısının alınması üçün tətbiq olunur. Hər bir cəza təbiətinə uyğun məzmuna və kəmiyyətcə müvafiq miqdara malikdir ki, bu da məhz cinayət qanunu ilə tənzimlənən və məhkuma təsirin kifayət hesab olunan üsuludur. Lakin hər bir halda müəyyən hüquq və azadlıqlardan məhrum etmə və ya digər məhdudiyyətlər cəzanın məzmununu təşkil edir. Bu məzmun məhkumu digər vətəndaşlardan açıq şəkildə fərqləndirir.\nMəhkuma təsir üsulu kimi cəzanın məzmunu cəzaların icrası qanunvericiliyində konkretləşdirilir. CİM qarşısına qoyulmuş vəzifələrə uyğun olaraq CM-də nəzərdə tutulmuş cəzaların icrasının ümumi müddəaları və prinsiplərini, digər cinayət-hüquqi xarakterli tədbirləri, məhkumlara islah edilmə vasitələrinin tətbiqini, cəzaların icrası və çəkilməsi qaydalarını və şərtlərini, məhkumların hüquqi vəziyyətini, cəzanı icra edən müəssisə və orqanların fəaliyyət qaydasını, məhkumların islah edilməsində müvafiq icra hakimiyyəti orqanlarının, digər müəssisə, idarə və ya təşkilatların, ictimai birliklərin və vətəndaşların iştirakını, məhkumların cəza çəkməkdən azad edilməsi və cəza çəkməkdən azad edilmiş şəxslərə yardım edilməsi qaydalarını müəyyənləşdirir (CİM-in 2.3-cü maddəsi).\n«Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» bəndində əvvəllər törətdiyi cinayətə görə məhkumluğu üzərindən götürülməmiş, yaxud məhkumluğu ödənilməmiş vətəndaşların müddətli həqiqi hərbi xidmətə çağırılmamasının müəyyənləşdirilməsi məhkumluğun anlayışı və təbiəti ilə də sıx bağlıdır.\nMəhkumluq cinayət hüququnun təsisatı kimi cinayət cəzasını və onun məhkum üçün doğurduğu mənfi hüquqi nəticələri əks etdirir. Cinayət törətməyə görə məhkum edilmiş şəxs məhkəmənin ittiham hökmü qanuni qüvvəyə mindiyi gündən məhkumluğun götürüldüyü və ya ödənildiyi günə qədər məhkum olunmuş hesab edilir (CM-in 83.1-ci maddəsi).\nMəhkumluğun ödənilməsi CM-də bir qayda olaraq yalnız cəzanın növü və cəzanı çəkib qurtardıqdan sonra müəyyən müddətin keçməsi ilə deyil, həm də törədilmiş cinayətin xarakteri və ictimai təhlükəlilik dərəcəsi ilə müəyyənləşdirilir (CM-in 83.3-cü maddəsi). Bu məqamlar həmçinin məhkumlar üçün müvafiq məhdudlaşdırmaların və məhrumetmələrin hüquqi çərçivələrinin müəyyən edilməsi üçün mühüm rol oynayır. CM-də məhkumluğun ödənilməsinin ümumi qaydasından müəyyən istisnalar, habelə məhkumluğun götürülməsinin konkret şərtləri də mövcuddur (83.4 və 83.5-ci maddələri). Məhkumluğun ödənilməsi və ya götürülməsi məhkumluqla bağlı olan bütün hüquqi nəticələri ləğv edir (CM-in 83.6-cı maddəsi).\nOnu da qeyd etmək lazımdır ki, şərti məhkum etmə xüsusi cinayət-hüquqi təsir tədbiri olmaqla öz təbiəti etibarilə cinayət məsuliyyətinin realizə olunmasının bir forması və cəzanın real çəkilməsindən azad edilmə institutu kimi çıxış edir. Şərti məhkum etmə CM-in 70.1-ci maddəsinə görə beş əsas cəzaya münasibətdə (islah işləri, hərbi xidmət üzrə məhdudlaşdırma, azadlığın məhdudlaşdırılması, intizam xarakterli hərbi hissədə saxlama və ya müəyyən müddət azadlıqdan məhrum etmə) tətbiq edilir. Şərti məhkum etmədə məhkum ona müəyyən olunmuş sınaq müddəti daxilində öz davranışı ilə islah olunmasını sübut etməlidir.\nŞərti məhkum etmə zamanı məhkəmə qeyd olunan cəzalardan birini təyin edir və ikinci mərhələdə cinayətin xarakterini, ictimai təhlükəlilik dərəcəsini, məhkumun şəxsiyyətini, cəzanı ağırlaşdıran və yüngülləşdirən halları nəzərə alaraq həmin cəzanı şərti hesab edir və məhkuma sınaq müddəti müəyyən edir (6 aydan 5 ilədək). Beləliklə, şərti məhkum etmə zamanı ümumi qaydalarla təyin edilən cəza məhkumluq yaradır, lakin cəza real icra olunmur. Şərti məhkum olunmuş şəxs ittiham hökmünün qüvvəyə mindiyi andan məhkum sayılır.\nŞərti məhkum etmə cəzasızlıq demək deyil və cəzadan azad olunma kimi də hesab oluna bilməz. O cəzanın xüsusi növü olmasa da, onun bəzi elementlərini özündə ehtiva edir. Məsələn, o yalnız məhkəmə hökmu ilə cinayətin törədilməsində təqsirli bilinən şəxsə qarşı tətbiq olunur və bu şəxs üçün bəzi məhdudiyyətlərin mövcudluğu ilə müşaiyət olunur.\nBelə ki, məhkəmə şərti məhkum etmə təyin edərkən məhkumun üzərinə aşağıdakı vəzifələri qoya bilər: onun davranışı üzərində nəzarəti həyata keçirən orqanlara məlumat vermədən daimi yaşayış yerini, təhsil yerini, iş yerini dəyişməmək, müəyyən yerlərə getməmək, alkoqolizmdən, narkomaniyadan, toksikomaniyadan və ya zöhrəvi xəstəliklərdən müalicə kursu keçmək, ailəsinə maddi yardım göstərmək. Məhkəmə, məhkumun üzərinə onun islah olunmasına kömək edən digər vəzifələr də qoya bilər (CM-in 70.5-ci maddəsi).\nMəhz buna görə CM şərti məhkum olunmuş şəxslər üzərində nəzarətin təyin olunması zəruriliyini nəzərdə tutur. Belə nəzarət bir qayda olaraq müvafiq dövlət orqanları (ədliyyə orqanları), məhkum olunmuş hərbi qulluqçular üzərində isə hərbi hissələrin və müəssisələrin komandanlığı tərəfindən həyata keçirilir (CM-in 70.6-cı maddəsi). Sonuncu hal CİM-in 180.3-cü maddəsinin müddəası ilə nəinki heç bir ziddiyyət təşkil etmir, əksinə onunla tamamilə uyğunluq yaradır.\nXüsusi qeyd olunmalıdır ki, CM-də məhkəmə tərəfindən təyin olunmuş sınaq müddəti sona çatanadək şərti məhkumun müvafiq dövlət orqanlarının (ədliyyə orqanlarının) nəzarətindən kənara, o cümlədən çağırış üzrə müddətli həqiqi hərbi xidmətə getməsi nəzərdə tutulmur. Belə bir hal xüsusi cinayət-hüquqi təsir tədbiri olan şərti məhkum etmədən, nəticə etibarilə isə cinayət məsuliyyətindən və ya cəzanın çəkilməsindən məhkəmədən kənar azad edilmə kimi qiymətləndirilə bilər.\nÜmumiyyətlə nəzərdən qaçırılmamalıdır ki, məhkumun davranışından asılı olaraq şərti məhkum etmənin bir neçə hüquqi nəticəsi ola bilər. Sınaq müddətinin azı yarısı keçdikdən sonra şərti məhkum edilmiş şəxs öz davranışı ilə islah olunduğunu sübut edərsə, qanunla müəyyən olunmuş qaydada şərti məhkum etmə ləğv oluna və məhkumluq götürülə bilər (CM-in 71.1-ci maddəsi). Şərti məhkum edilmiş şəxs məhkəmə tərəfindən onun üzərinə qoyulmuş vəzifələri yerinə yetirməkdən boyun qaçırdığına və ya ictimai qaydanı pozduğuna görə barəsində inzibati tənbeh tətbiq edildikdə, qanunla müəyyən olunmuş qaydada onun üçün sınaq müddəti bir ildən çox olmayaraq uzadıla bilər (CM-in 71.2-ci maddəsi). Şərti məhkum edilmiş şəxs sınaq müddətində məhkəmə tərəfindən onun üzərinə qoyulmuş vəzifələri mütəmadi və ya qərəzli olaraq yerinə yetirməkdən boyun qaçırdıqda, qanunla müəyyən olunmuş qaydada məhkəmə şərti məhkum etmənin ləğv edilməsi və hökmlə təyin olunmuş cəzanın icra olunması haqqında qərar çıxara bilər (CM-in 71.3-cü maddəsi).\nXüsusi vurğulanmalıdır ki, şərti məhkum edilmiş şəxslər yalnız sınaq müddəti başa çatdıqdan sonra məhkumluğu olmayan şəxslər hesab edilirlər (CM-nin 83.3.1-ci maddəsi).\nAzərbaycan Respublikası Konstitusiya Məhkəməsinin Plenumu əvvəllər də məhkumluq və onunla əlaqədar olan məsələlərlə bağlı öz mövqeyini açıqlamışdır. Belə ki, «Azərbaycan Respublikası Cinayət Məcəlləsinin 83.2-ci maddəsinin şərh olunmasına dair» 08 iyul 2008-ci il tarixli qərarında Məhkəmə qeyd etmişdir: «CM-in 83.1-ci maddəsindən göründüyu kimi məhkumluq cinayət törətməyə görə müəyyən cəza növünə məhkum edilmiş şəxs barəsində məhkəmənin ittiham hökmünün qanuni qüvvəyə mindiyi gündən başlanır və bütün cəzaçəkmə müddəti ərzində və cəzaçəkmə müddətindən sonrakı dövrdə qanunla müəyyən edilmiş müddətlər çərçivəsində davam edir. Lakin məhkumluğun hüquqi nəticələri daimi xarakter daşımır və onun götürülməsi və ya ödənilməsi ilə bu nəticələr aradan qalxır».\nBeləliklə hərbi, cəzaların icrası və cinayət qanunvericiliyinin müddəalarının birlikdə və kompleks şəkildə aparılmış hüquqi təhlili göstərir ki, hər hansı bir vətəndaş onun məhkumluğu ödənildikdən və ya götürüldükdən sonra müddətli həqiqi hərbi xidmətə çağırışın subyektinə çevrilə bilər (dinc dövr üçün ağır və ya xüsusilə ağır cinayət törətdiklərinə görə azadlıqdan məhrum etmə növündə cəzaya məhkum olunmuş vətəndaşlar istisna olmaq şərtilə). CİM-in 180.3-cü maddəsi isə şərti məhkum olunmuş şəxslərin məhkumluğu ödənilmədən və ya götürülmədən müddətli həqiqi hərbi xidmətə çağırılmasına hüquqi əsas verə bilməz.\nBununla belə «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» bəndinin və CİM-in 180.3-cü maddəsinin müddəaları hüquq tətbiqetmədə məhkumların müddətli həqiqi hərbi xidmətə çağırılıb-çağırılmamasına dair müəyyən anlaşılmazlıqların ortaya çıxmasına səbəb verdiyi üçün Konstitusiya Məhkəməsinin Plenumu həmçinin aşağıdakıları da qeyd etməyi zəruri hesab edir.\nDövlətlə hər hansı şəxsin səmərəli və ədalətli qarşılıqlı münasibətləri həmin şəxsin öz hüquq və vəzifələri, habelə dövlət hakimiyyəti orqanlarının səlahiyyətləri haqqında aydın təsəvvürünün olduğu halda mümkündür. Yalnız belə vəziyyət nəinki dəqiq hüquqi tənzimləməyə və ağlabatan sabitliyə nail olunması, həm də hüquqa və dövlətə inamın artması üçün zəmin yaradır.\nHüquqi müəyyənlik prinsipi hüququn aliliyinin əsas aspektlərindən biri kimi çıxış edir. Hər bir qanunun və ya onun hər hansı bir müddəasının hüquqi müəyyənlik prinsipinə cavab verməsi olduqca vacibdir. Bunun təmin edilməsi üçün hüquq normaları birmənalı və aydın olmalıdır. Bu öz növbəsində hər kəsə onun hüquq və azadlıqlarının müdafiə edəcəyinə, hüquqtətbiq edənin hərəkətlərinin isə proqnozlaşdırıla bilən olacağına əminlik verməlidir.\nHüquqi müəyyənliyə dair tələblər hüququn üstünlüyü, normativ-hüquqi aktların hüquqa və haqq-ədalətə (bərabər mənafelərə bərabər münasibətə) əsaslanmasına dair konstitusiya prinsiplərindən irəli gəlir. Hüquq normasının məzmununun qeyri-müəyyənliyi hüquq tətbiqetmədə məhdudiyyətsiz mülahizə üçün imkan yaratmaqla hər bir normativ-hüquqi aktın əsasında dayanmalı olan qanunun aliliyi, qanun və məhkəmə qarşısında bərabərlik və ədalət prinsiplərinin pozulmasına gətirib çıxarır.\nAvropa İnsan Hüquqları Məhkəməsi bir çox qərarlarında göstərmişdir ki, əsas hüquqların məhdudlaşdırılması yalnız o halda qanunla müəyyən olunmuş hesab edilə bilər ki, şüurlu şəxs norma ilə tanış olaraq və hüquqşünasın yardımına və ya məhkəmə təcrübəsinə müraciət edərək öz hərəkətlərinin nəticələrini kifayət qədər dəqiq dəyərləndirə bilsin. Məhkəmə həmçinin hesab etmişdir ki, baxılan aspektdə hüquqi müəyyənlik üçün əsas təhlükəni hədsiz ümumi ifadələr, əsas terminlərin açıqlanmaması və ya eyni terminlərin müxtəlif qanunlarda müxtəlif şərhlərinin mövcudluğu yaradır (Landvreugd Hollandiyaya qarşı iş üzrə 04 iyun 2002-ci il tarixli qərar; Brumarescu Rumıniya qarşı iş üzrə 28 oktyabr 1999-cu il tarixli qərar).\nBeləliklə, Konstitusiya Məhkəməsinin Plenumu Gəncə hərbi məhkəməsinin müraciəti ilə bağlı aşağıdakı nəticəyə gəlir:\n1) Hərbi xidmətə çağırışdan azad olunma və ya hərbi xidmətə çağırılmama ilə bağlı məsələlər «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin müddəaları ilə tənzimləndiyindən bu maddənin birinci və ya ikinci hissələrində nəzərdə tutulmuş əsaslardan və ya səbəblərdən hər hansı biri mövcud olduqda vətəndaş müvafiq olaraq dinc dövrdə müddətli həqiqi hərbi xidmətə çağırışdan azad olunmalı və ya müddətli həqiqi hərbi xidmətə çağırılmamalıdır;\n2) Hərbi xidmətə çağırış məsələlərinin deyil, şərti məhkum edilmiş şəxslər üzərində nəzarətin həyata keçirilməsi qaydasının tənzimlənməsinə yönəlmiş CİM-in 180.3-cü maddəsinin müddəaları və «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» bəndinin müddəaları hüquq tətbiqetmədə birmənalı qəbul olunmadığı üçün hüquqi müəyyənliyin təmin edilməsi məqsədilə mövcud qanunvericilikdə zəruri təkmilləşdirmə aparılması Azərbaycan Respublikasının Milli Məclisinə tövsiyə olunmalıdır.\nAzərbaycan Respublikası Konstitusiyasının 130-cu maddəsinin VI, IX və X hissələrini, «Konstitusiya Məhkəməsi haqqında» Azərbaycan Respublikası Qanununun 60, 62, 63, 65-67 və 69-cu maddələrini rəhbər tutaraq, Azərbaycan Respublikası Konstitusiya Məhkəməsinin Plenumu\n1. Hərbi xidmətə çağırışdan azad olunma və ya hərbi xidmətə çağırılmama ilə bağlı məsələlər «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin müddəaları ilə tənzimləndiyindən bu maddənin birinci və ya ikinci hissələrində nəzərdə tutulmuş əsaslardan və ya səbəblərdən hər hansı biri mövcud olduqda vətəndaş dinc dövrdə müddətli həqiqi hərbi xidmətə çağırışdan azad olunmalı və ya müddətli həqiqi hərbi xidmətə çağırılmamalıdır.\n2. Hərbi xidmətə çağırış məsələlərinin deyil, şərti məhkum edilmiş şəxslər üzərində nəzarətin həyata keçirilməsi qaydasının tənzimlənməsinə yönəldilmiş CİM-in 180.3-cü maddəsinin müddəaları və «Azərbaycan Respublikasında hərbi xidmətə çağırışın əsasları haqqında» Qanunun 21-ci maddəsinin ikinci hissəsinin «b» bəndinin müddəaları hüquq tətbiqetmədə birmənalı qəbul olunmadığı üçün hüquqi müəyyənliyin təmin edilməsi məqsədilə mövcud qanunvericilikdə zəruri təkmilləşdirmə aparılması Azərbaycan Respublikasının Milli Məclisinə tövsiyə olunsun.\n4. Qərar «Azərbaycan», «Respublika», «Xalq qəzeti» və «Bakinski raboçi» qəzetlərində və «Azərbaycan Respublikası Konstitusiya Məhkəməsinin Məlumatı»nda dərc edilsin.\n5. Qərar qətidir, heç bir orqan və ya şəxs tərəfindən ləğv oluna, dəyişdirilə və yaxud rəsmi təfsir oluna bilməz.


"Bir nəfər gəlib qapımızı açmır ki, necə yaşayırsınız" - NARAZILIQ! » Dogruxeber.az\n6-03-2021, 10:46 107 dəfə baxılıb\nFüzulinin Arayatlı kənd sakini, MAXE Şöhlət Musazadə İkinci Qarabağ müharibəsi zamanı Füzuli istiqamətində gedən hərbi əməliyyatlar zamanı snayperlə vurulub.\nGüllə döyüşçünün döş qəfəsindən girib, ağciyərini deşərək onurğa sütununu zədələyib. Aldığı ağır güllə yarasından sonra ayaqları tutulub, yeriyə bilmir. Beş aydan çoxdur ki, yataq xəstəsidir.\n“Şöhlət yaralanandan sonra Biləsuvar Rayon Mərkəzi Xəstəxanasından Bakıya köhnə, sınıq-salxaq bir tibb maşını ilə göndərmək istəyirdilər. Anam və qardaşlarımla etiraz etdik ki, yaralıdır, vəziyyəti ağırdır. Normal bir maşınla yola salın, vəziyyəti də ağırlaşmasın”, - hərbçinin qardaşı Taleh Musazadə Meydan TV-yə deyir.\n“Bakıda o, əvvəlcə 1 saylı Kliniki Tibbi Mərkəzə yerləşdirildi. Hərəkətsizlikdən belin aşağı hissəsində yataq yaraları yarandı. Silahlı Qüvvələrin Baş Klinik Hospitalına yerləşdirildikdən sonra həmin nahiyədə dəriköçümə əməliyyatı etdilər. Hər dəfə yataqda o tərəf-bu tərəfə hərəkət edəndə yarası açılırdı. Həkimlər yaranı üç-dörd dəfə tikməli oldular”, - o bildirib.\nTaleh Musazadə deyir ki, “YAŞAT” Fonduna müraciət edib qeydiyyatdan keçiblər. Türkiyəli həkimlər tərəfindən müayinə olunan Şöhlət Musazadə siyahıda 13-cü olmasına baxmayaraq, müalicəsi gecikdirilir:\n“Qardaşım aylardır ki, hərəkətsiz vəziyyətdə yataqda qalıb. Fondun siyahısında qabağa tanış və qohumları salırlar. Dəfələrlə “YAŞAT” Fondunun qaynar xəttinə zəng etmişəm. Hər dəfə də deyirlər ki, Şöhlət Musazadənin adı siyahıda var. Xaricə müalicəyə aparılmazdan bir neçə gün əvvəl sizinlə əlaqə saxlayacağıq. Sonuncu dəfə danışanda bildirdim ki, qardaşımın vəziyyəti ağırdır, belində yataq yaraları yaranıb. Fondun əməkdaşı söylədi ki, yaralı hərbçinin vəziyyəti ilə bağlı xəstəxana məlumat verməlidir, əgər uyğun bilsələr, aparacağıq. Xəstəxana da fonddan cavab gözlədiklərini deyirlər”.\n"Bir nəfər gəlib qapımızı açmır ki, necə yaşayırsınız"\nHərbçinin qardaşı məsələ ilə bağlı Prezident İlham Əliyevə, Birinci vitse-prezident Mehriban Əliyevaya şikayət məktubu yazdıqlarını bildirib: “Nə edəcəyimizi bilmirik. Ümid edirəm ki, heç olmasa, məktublardan sonra qardaşımın səhhətinə əncam çəkilər. O yaralanandan bəri aidiyyəti qurumların biri gəlib, qapını açıb içəri girməyib ki, görüm necə yaşayırsınız. Kimisə göndərirlər, kağıza bir-iki qeyd edir, vəssalam. Gedir, sonra heç bir xəbər-ətər çıxmır. Müharibə vaxtı deyirdilər ki, gələcəyik, lazımi köməkliyi göstərəcəyik. Noyabrın 10-dan sonra hamı yoxa çıxıb”.\nŞikayətçi hazırda Baş Klinik Hospitalın ikinci korpusunda yatan qardaşı Şöhlət Musazadənin müalicəsini qənaətbəxş hesab etmir: “Əvvəlcə hospitalın aşağı mərtəbəsinə yerləşdirilmişdi, orada yaxşı baxmırdılar. Qardaşımın başını, ayaqlarını onunla eyni palatada yatan, nisbətən yüngül yaralı hərbçi yoldaşı yuyurdu. Xəstəxana işçiləri demişdi ki, mən burada ayaqyuyanam?! Bu söhbətə görə Müdafiə Nazirliyinə şikayət də etmişəm”.\n"Atamızı itirəndə uşaq idi, anamız bizi böyütdü"\nİkinci Qarabağ müharibəsi zamanı ailənin daha bir üzvü Əllabbas Musayev könüllü Xocavənd döyüşlərində iştirak edib. Buna görə medalla təltif olunub: “Biz vətənimizə hər zaman xidmət etməyə hazırıq. Sadəcə, belə haqsızlıq görəndə təəssüflənirsən. Atam Möhübbət Musayev Füzuli Rayonunda Narkotiklə Mübarizə Bölməsinin baş müvəkkili olub, rütbəsi mayor idi. 2011-ci ildə qəfil vəziyyəti pisləşdi, altı aydan sonra vəfat etdi. Atamızı itirəndə uşaq idik, anamız tək bizi böyütdü. Digər qardaşım Məhəmmədəli Musayev də Dövlət Qoşunlarının Sərhəd Xidmətində baş gizirdir. Aidiyyətı qurumlardan xahiş edirəm ki, tezliklə qardaşımın Türkiyədə müalicəsi üçün lazımi tədbirlər görülsün”.\n“YAŞAT” Fondu: "Yalnız həkim rəyləri əsasında addım atırıq"\n“YAŞAT” Fondunun müdir müavini Rəbiyyə Cəfərova Meydan TV-nin sorğusunu cavablandırarkən bildirib ki, ötən həftə Türkiyədən dəvət olunmuş həkim heyəti yüz əllidən çox ağır yaralanmış döyüşçünün müayinəsini keçirib: “Qazimiz Şöhlət də həmin müayinə olunanlardan biri idi. Fondun tibbi qərar vermək səlahiyyəti yoxdur. Hərbçilər Türkiyəyə müalicəyə həkimlərin rəyi əsasında göndərilir. Hazırda türkiyəli həkimlərin yekun rəyini gözləyirik. Şöhlət də daxil olmaqla, qazilərimizin müayinəsi ilə bağlı yekun rəy təqdim olunan kimi müalicəyə göndəriləcəklər. Onu da bildirim ki, Şöhlət Musazadənin siyahıda adının on üçüncü olması məsələsi həqiqəti əks etdirmir. Çünki bizim tərəfimizdən belə bir sıralama yoxdur. Bu mövzuda biz yalnız həkim rəyləri əsasında addım atırıq".\nOfelya Sənani xəstəxanaya yerləşdirildi, vəziyyəti ağırdır\nYataqxanadakı yanğında xəsarət alan 5 nəfərin vəziyyəti ağırdır - Nazirlik\nErməni hərbçi güllə yarasından öldü\nBakıda daha bir süpürgəçini maşın vurdu - VƏZİYYƏTİ AĞIRDIR


Azərbaycan millət vəkili Somalidə [Fotolar]\nAvqust 08, 2012\nDeputat Qənirə Paşayeva Somalidə\nQənirə Paşayeva iki həftə Somalidə uşaq həkimi qismində sakinlərə yardım edəcək\nAzərbaycan Milli Məclisinin deputatı Qənirə Paşayeva artıq ikinci gündür ki, Somalidə ehtiyac içində olan insanlara həkim kimi yardım edir. Deputat iki həftə ərzində uşaq həkimi kimi Somalidə aclıq və yoxsulluqdan əziyyət çəkən insanlara yardım edəcək.\nXanım Paşayeva bu gün Facebook səhifəsində yazıb ki, Somalidə bu gün Azərbaycanlı dostların dəstəyi ilə qurulan və minlərlə qaçqının sığındığı düşərgədə olub. “Xəstələrə baxdıq, ehtiyacı olanlara kömək edildi. Azərbaycan düşərgəsində artıq bir neçə aydır ki, Somalidə aclıqdan əziyyət çəkən minlərlə insana yemək verilir və acından ölənlərin sayı azalıb”.\nDeputat bildirib ki, allah özü onlara kömək olsun. “Burda müsəlman uşaqlar bir tikə çörək, adi bir xəstəlikdən, həkim çatmadığına görə ölür. Onlara kömək göstərmək istəyənlərə müraciət edirəm, - insanlıq barədə düşünün... Kömək göstərən bütün dostlarıma təşəkkür edirəm”, - deyə xanım .Paşayeva qeyd edib.\nOnun sözlərinə görə, bu gün 30 xəstəyə yardım edib. “Xəstələrin, xüsusilə xəstə uşaqların sayı həddindən artıq çoxdur. Hər gün yüzlərlə uşaq aclıq və xəstəliklərdən ölür”.\nDeputat Paşayeva regionda həkimlərin olmadığın deyir. “Həkim dostlarımızdan kim gəlmək istəsə böyük savab iş görər. Burada həkimlərə çox böyük ehtiyac var”, - deyə o həkim həmkarlarına müraciət edib.\nSomalidə çadır düşərgəsi


Hakimdən yanmış binanın sakinlərinə xəbərdarlıq\n12 İyul 2016 12:19\nBu gün Bakı Ağır Cinayətlər Məhkəməsində Xətai rayonu ərazisində çoxmərtəbəli yaşayış binasında baş vermiş yanğında təqsirləndirilən Fərid Sadıqov, Zaur Əşrəfov və Nüsrət Muxtarovun cinayət işi üzrə məhkəmə prosesi başlayıb.\nTeleqraf.com xəbər verir ki, hakim Eldar İsmayılovun sədrliyi ilə keçirilən prosesdə zərərçəkmş Sevda Mikiyeva ifadə verib.\nO bildirib ki, hadisə zamanı avtomobilinə ziyan dəyib və hələ də kompensasiya ödənməyib. Digər zərərçəkmiş Rübabə Əhmədovanın mənzilinə ziyan dəyib: "İlkin yoxlamada mənziıimə 6 min manatlıq ziyan dəydiyi müəyyən olundu. Bu günə kimi dəymiş ziyan ödənməyib".\nHakim bildirib ki, prosesə gəlməyən zərərçəkmişlər məcburi gətiriləcək: "Bununla bağlı növbəti məhkəmə iclasında ciddi tədbir görüləcək".


“Mən deputatlığa səlahiyyət kimi yox, məsuliyyət kimi baxıram” » "Dünya" informasiya agentliyi\n“Mən deputatlığa səlahiyyət kimi yox, məsuliyyət kimi baxıram” - Vüqar Bayarmov\nTarix: 28-01-2020, 15:56 | Çap et\nDİA.AZ: - Yanvarın 28-də 84 saylı Füzuli seçki dairəsindən deputatlığa namizəd Vüqar Bayramov seçicilərlə görüşlərinə Füzuli rayonunun Əhmədbəyli, Mahmudlu-2 və Qarabağ kəndlərindən başlayıb.\nDİA.AZ xəbər verir ki, 300-ə yaxın seçicini öz tərcümeyi-halı və fəaliyyət barədə məlumatlandıran Vüqar Bayramov onları əmin edib ki, deputat seçiləcəyi təqdirdə belə görüşləri mütəmadi keçirəcək, onları dinləyəcək, fəaliyyətini seçiciləri maraqlandıran məsələlər üzərində quracaq: “Siz seçdiyiniz deputata təkcə səlahiyyət vermirsiniz, həm də onun məsuliyyətini artırırsınız. Mən deputatlığa səlahiyyət kimi yox, məsuliyyət kimi baxıram. Özümü bu məsuliyyəti şərəflə daşımağa hazır hesab edirəm. Əməlimlə, işimlə, həmyerlilərimin yanında olmaqla verdiyim sözün üstündə duracağam.”


Ајәтуллаһ Мисбаһ Јәзди - səhifə 22\nİYİRMİ İKİNCİ DƏRS\nPEYĞƏMBƏRLƏRİN GÖNDƏRİLMƏ ZƏRURƏTİ\nBƏŞƏR ELMİNİN ÇATIŞMAZLIĞI VƏ KİFAYƏT ETMƏMƏSİ\nPEYĞƏMBƏRLƏRİN GÖNDƏRİLMƏLƏRİNİN FAYDALARI\n1.Allahşünaslıq barəsində olan məsələlər niyə yalnız əqli dəlillərlə isbat olunur?\n2.Nübüvvət bölməsinin əsas məsələlərin hansılardır?\n3.Məad və nübüvvətin əsas məsələlərini nəqli dəlillərlə isbat etmək olarmı? Bu iki qrupdan olan məsələlər arasında fərq varmı?\n4.Kəlam elminin məsələlərindən hansılarını nəqli dəlillərlə isbat etmək olar?\n5.Nübüvvət bölməsinin məaddan qabağa salınmasının səbəbi nədir? Bu iki bölmənin məsələlərinin tənzim olunmasında digər məntiqi ardıcıllıq varmı?\n6.Fəlsəfə və kəlam arasında hansı fərqlər vardır?\n7.Kəlam elminin məsələlərini isbat etmək baxımından neçə qismə bölmək olar? Bu qismlərin tərtibini bəyan edin.\nBƏŞƏRİN VƏHY VƏ NÜBÜVVƏTƏ OLAN EHTİYACI\n–Peyğəmbərlərin göndərilmə zərurəti\n–Bəşər elminin kifayət etməməsi\n–Peyğəmbərlərin göndərilməsinin faydaları\nNübüvvət bölməsinin ən əsaslı məsələlərindən ibarət olan bu məsələni isbat etmək üçün aşağıdakı üç müqəddiməni təqdim edirik:\n1.İnsanın yaradılışında əsas hədəf, onun ixtiyari işləri yerinə yetirməklə təkamülə, son kamala doğru yolunu qət etməsidir. Elə bir kamal ki, ixtiyar və seçki yolundan başqa bir şeylə ələ edilmir. Başqa sözlə desək, insan buna görə yaradılmışdır ki, Mütəal Allaha itaət və ibadət etməklə, kamil insanın xüsusiyyətlərindən olan ilahi rəhmətləri əldə etməyə ləyaqət tapsın. Allahın hikməti ilk növbədə insanın kamal və səadətə çatmasını iradə edir. Amma bu səadət və yüksək məqam ixtiyari fe’lləri yerinə yetirməkdən başqa yolla hasil olmadığından insanın həyat yolu iki istiqamətdə qərar verilmişdir ki, onun üçün istədiyini seçməyə şərait yaransın. Təbiidir ki, onlardan biri insanı bədbəxtçiliyə və əzaba doğru aparacaqdır və bu da ilahi iradədən asılı olaraq baş verir. (Yə’ni ilahi iradəyə tabedir).\nBu müqəddimə ilahi ədalət və hikmət bəhslərində də aydın oldu.\n2.Agahlıq üzündən olan seçki və ixtiyar bir işin görülməsinə qüdrət və bacarığın, müxtəlif işlər üçün xarici şəraitlərin və insan daxilində onlara doğru meylin varlığından əlavə yaxşı və pis işləri, layiqli və nalayiq yolları seçməkdə düzgün mə’rifətə də ehtiyac duyulur. İnsan o zaman özünün təkamül yolunu azadlıq və agahlıq üzündən seçə bilər ki, həm hədəfi, həm də ona aparan yolu tanıya bilsin, onun eniş-yoxuşlarından, uçurum və ya döngələrindən agah olsun. Deməli, Allahın hikməti belə bir mə’rifətin əldə edilməsi üçün lazım olan vasitələri insanın ixtiyarında qoymasını tələb edir. Əks halda, bu iş bir kəsi qonaqlığa də’vət edib amma evinin yolunu ona göstərməyən şəxsə bənzəyər. Aydındır ki, belə rəftar hikmətin əksinə və məqsədin ziddinədir.\nBu müqəddimədə artıq izaha ehtiyac duyulmur.\n3.Əql və hiss vasitəsilə əldə olunan adi insanlar arasındakı mə’rifətlər həyat və məişət ehtiyaclarının tə’min olunmasında mühüm əhəmiyyət ifa etməsinə baxmayaraq fərdi və ictimai, maddi və mə’nəvi, dünya və axirət yönlərində həqiqi səadət və kamal yollarını tanımaqda kifayət deyildir. Əgər bu ehtiyacların tə’min olunması üçün başqa bir yol olmasa, Allahın insanı yaratmaqdakı hədəfi gerçəkləşməyəcəkdir.\nBu üç müqəddimədən belə nəticə alırıq ki, Allahın hikməti hərtərəfli təkamül yolunu tanımaq üçün əql və hissdən kənarda olan digər bir yolun bəşərin ixtiyarına qoyulmasını tələb edir ki, insanlar birbaşa, yaxud başqa şəxs və ya şəxslərin vasitəsilə onlardan bəhrələnə bilsinlər.1 O da peyğəmbərlərin (ə) ixtiyarına verilən vəhy yolundan ibarətdir ki, onlar birbaşa, başqaları da onların vasitəsilə həmin yollardan bəhrələnir, son kamal və səadətə çatmaq üçün lazım olan şeyləri əldə edirlər.\nBu bürhanın müqəddimələri arasında sonuncu müqəddimədə şəkk edilə bilər. Buna görə də bunun ətrafında daha artıq şərh veririk ki, bəşər elminin insanın hərtərəfli təkamül yolunu ayırd etmək üçün naqis olması, eləcə də vəhy yoluna ehtiyacı olması tamamilə aşkar olsun.\nDüzgün həyat yolunun özünün bütün yönlərində aydın olması üçün insanın varlığının başlanğıcı və sonu, başqa varlıqlarla olan bağlılığı, öz insan növləri və sair varlıqlar arasında bərqərar etdiyi rabitə, müxtəlif rabitələrin onun xoşbəxt və ya bədbəxt olmasında göstərə biləcəyi tə’sirlər aydın olmalıdır. Həmçinin, müxtəlif fayda və qazanclar, məsləhətlər və zərərlər arasında hesab-kitab ayırd edilməli və dəyərləndirilməlidir ki, müxtəlif ruhi və fiziki xüsusiyyətlərə malik olan, müxtəlif təbii və ictimai şəraitlərdə yaşayan milyardlarla insanın vəzifəsi müəyyən olunsun. Lakin bu işlərin hamısının öhdəsindən gəlmək nəinki bir və ya bir neçə nəfər üçün müyəssər deyildir, hətta minlərlə mütəxəssis belə, insanla əlaqədar, onların fərdi və ictimai, maddi və mə’nəvi, dünya və axirət mənafeyinə zəmanət verə biləcək, müxtəlif mənfəət və zərərlər arasında yaranan qarşıdurmalarda daha mühüm olan məsləhəti tə’yin edəcək elm sahələrinin mürəkkəb formullarını kəşf edərək dəqiq qayda-qanunlar şəklində bəyan edə bilməzlər.\nTarix boyu bəşəriyyətdə baş verən qanuni və hüquqi dəyişikliklərin inkişafı göstərir ki, minlərlə mütəxəssis və alimin yorulmaz tədqiqatları və sə’yləri min illərlə davam etsə də, hərtərəfli, kamil və hüquqi bir sistem yarada bilməmiş, dünyanın bütün hüquqi və qanunçu təşkilatları özlərinin yaratdıqları qanunların yetərli olmadığını dərk etmiş, müəyyən müddəaları əlavə etməklə, yaxud qüvvədən salmaqla təkmilləşdirib islah etmişlər.\nUnutmaq olmaz ki, bu qanunların yaradılmasında belə ilahi hüquq sistemlərindən və asimani şəraitlərdən çox istifadə etmişlər. Diqqət yetirməliyik ki, bütün hüquqçuların və qanunçuların sə’y və himmətlərinin hamısı ictimai və dünyəvi məsləhətlərin tə’min olunmasına sərf olunur. Onlar insanların axirət məsləhətlərinin tə’min olunmasına, maddi və dünyəvi məsləhətlərinin axirət ilə uyğunlaşdırılmasına heç vaxt sə’y göstərməmişlər və bu cür ən mühüm cəhətə riayət etmək istəsələr belə, heç vaxt qəti bir nəticəyə çata bilməzlər. Çünki maddi və dünyəvi məsləhətləri elmi təcrübələrlə müəyyən qədər ayırd etmək olar, amma mə’nəvi və axirət məsləhətləri təcrübə ilə hiss olunmağa qabil deyildir və onları dəqiq şəkildə dəyərləndirmək, maddi və dünyəvi məsləhətlərlə qarşıdurma yarandığı şəraitdə onlardan hər birinin əhəmiyyətinin dəyərini tə’yin etmək olmaz.\nBəşər qanunlarının mövcud vəziyyətinə diqqət yetirməklə insanların elminin min, yaxud yüz minlərlə il qabaq nə qədər yararlı olmasını təxmini ehtimal vermək və belə bir qəti nəticəyə çatmaq olar ki, ibtidai insanlar həyatın düzgün yolunu ayırd etməkdə müasir insanlardan çox-çox aciz imişlər. Müasir dövrdəki insanların min illik təcrübələrdən istifadə edərək düzgün, kamil və hərtərəfli bir sistemə çatdığını və belə bir sistemin əbədi və axirət səadətinə də zəmanət verməsini fərz etsək, yenə belə bir sual yaranır ki, tarix boyu milyardlarla insanı boşlayıb onları cəhalətdə qoymaq ilahi hikmət və insanların yaradılmasında olan məqsədlə necə uyğun gələ bilər?!\nBir sözlə, insanların əvvəldən axıra qədərki yaradılışında hədəf o zaman gerçəkləşə bilər ki, hiss və əqldən başqa həyat həqiqətlərini, fərdi və ictimai vəzifələrin ayırd edilməsində digər bir yol mövcud olsun və o, vəhy yolundan başqa bir şey olmayacaqdır.\nHəmçinin, aydın olur ki, bu bürhana əsasən ilk insan Allah peyğəmbəri olmalıdır ki, düzgün həyat yolunu vəhy vasitəsilə tanısın, yaradılışın hədəfi onun barəsində həyata keçsin və sonra başqa insanlar onun vasitəsilə hidayət olunsunlar.\nİlahi peyğəmbərlər insanın həqiqi təkamülü üçün düzgün yol göstərməkdən, vəhy alıb camaata çatdırmaqdan əlavə, insanların təkamülündə digər mühüm tə’sirlərə də malik olmuşlar ki, onların ən mühümləri aşağıdakılardır:\n1.İnsan əqli çox mətləbləri dərk edə bilər. Lakin bunun üçün zamanın keçməsinə və çoxlu təcrübə əldə etməyə ehtiyac var. Bir yandan da insanların maddi işlərə baş qoşması, heyvani xislətlərin və meyllərin onlara qələbə çalması nəticəsində qəflət və unutqanlığa düçar olmaq və yaxud da düzgün olmayan tə’limlər və pis təbliğatlar sayəsində bu mətləblər xalq kütlələrindən gizlin qalır. Belə mətləblər peyğəmbərlərin vasitəsilə bəyan olunur, ardıcıl xatırlatmalar vasitəsilə onların tamamilə unudulmasının qarşısı alınır, düzgün və məntiqi tə’limlərlə pis tə’limatlara və çaşdırıcı fikirlərə sipər çəkilir.\nBuradan da peyğəmbərlərin müzəkkir (xatırladan) və nəzir (ilahi əzabdan qorxudan), Qur’ani-kərimin isə zikr (xatırlatma) və təzkirə adlanmasının mühüm səbəbi aydınlaşır.\nƏli (ə) peyğəmbərlərin be’sətinin hikməti barəsində belə buyurur: “Mütəal Allah Öz peyğəmbərlərini bir-birinin ardınca göndərmişdir ki, öz fitri əhdi-peymanlarına vəfa etməyi camaatdan istəsin, unudulmuş ne’mətləri onlara xatırlatsın, həqiqətlərin təbliğ və bəyan edilməsi ilə höccəti onlara tamam etsin.”\n2.İnsanın tə’lim-tərbiyə, inkişaf və təkamül amillərindən ən mühümü davranış və rəftarda nümunə və ülgünün olmasıdır. Bunun əhəmiyyəti psixologiya elmində sübut edilmişdir. İlahi peyğəmbərlər kamil insanlar və Allahın tərbiyə etdiyi şəxslər olmaqla bu rolu ən gözəl formada ifa edir, müxtəlif tə’limatlardan əlavə, insanların ruhən tə’lim-tərbiyəsinə və ruhlarının aludəliklərdən təmizlənməsinə sə’y edirlər. Bildiyimiz kimi, Qur’ani-kərim tə’lim (elm öyrətmə) və təzkiyəni (saflaşdırma) yanaşı zikr etmişdir, hətta bə’zi hallarda təzkiyə tə’limdən qabaqda gəlir.\n3.Peyğəmbərlərin insanların arasında olmasının bərəkətlərindən biri də budur ki, lazımi şərait yarandıqda camaatın ictimai-siyasi və mühakimə nəzərindən rəhbərliyini öz öhdələrinə alsınlar. Aydındır ki, mə’sum və günahsız bir rəhbər Allahın cəmiyyətə təqdim etdiyi ən böyük ne’mətlərdən biridir; onun vasitəsilə ictimai pozuntuların çoxunun qarşısı alınır, cəmiyyət ixtilafdan, pərakəndəlikdən, əyintilərdən xilas olaraq istənilən kamala doğru hidayət olunur.


Klublarımızın avrokubok oyunlarına necə baxaq? » Qaynarinfo.az\nOxu.Az xəbər verir ki, bizim üç klubumuz da avrokuboklarda ilk matçlarına çıxacaq.\nBəs həmin oyunlara necə baxa biləcəyik? İlk əvvəl onu qeyd edək ki, "Keşlə”nin Maltada "Balzan” komandası ilə keçirəcəyi oyun TV vasitəsilə göstərilməyəcək. Lakin Bakı vaxtı ilə saat 20:00-da başlayacaq görüşü Avstriyanın internet televiziyası olan laola1.tv göstərəcək.\nEyni vaxtda başlayacaq "Qəbələ” – "Proqres” (Lüksemburq) görüşü "İdman Azərbaycan” telekanalı ilə canlı yayımlanacaq. Bundan bir saat sonra başlayacaq (21:00) "Neftçi” – "Uypeşt” (Macarıstan) oyunu isə "CBC Sport” telekanalı ilə göstəriləcək.


İmam Baqir (ə) onun zəhmətkeşliklə qazanmasına etiraz edən şəxs necə cavab verdi?!\nZəhmətkeşlik - Məhəmməd ibn Münkədər deyir: Əli ibn Hüseynin oğlu Məhəmməd ibn Əlini görənə qədər düşünməzdim ki, onun özündən üstün bir canişini olsun. Onunla görüşdə nəsihət vermək istədim. Amma o mənə nəsihət verdi.\nİmam buyurdu: \_"And olsun Allaha, belə bir halda dünyadan getmiş olsam Allaha itaət halında getmişəm. Belə bir gedişlə vücudumu səndən və cammatdan hifz etmiş olaram. Ölümdən o vaxt qorxaram ki, günah halında səni yaxalasın.” Dedim: Allah sənə mərhəmət buyursun! İstədim sənə nəsihət verəm, sən mənə nəsihət verdin!/ehliwie-samux


İdman 26 Aprel 2019 16:54 (UTC+04:00)\nBakıda keçirilən Formula 2 yarışının sıralama turunda yüngül qəza baş verib.\nTrend-in məlumatına görə, İtaliyanın “Prema Racing” komandasının pilotu Sean Gelaelin bolidində tüstülənmə və ardınca yanğın baş verib.\nLakin alov dərhal söndürülüb və o, yoluna davam edib. Pilot bolidi təkrar hərəkətə gətirən zaman yanğınsöndürənlərdən biri maşına ilişib və yıxılıb.\nQeyd edək ki, Azərbaycan paytaxtında 4-cü dəfə keçirilən Formula 1 yarışları aprelin 28-dək davam edəcək.\nŞəhər trasının uzunluğu 6 kilometrdən bir qədər çoxdur. Trekin ən geniş sahəsi 13 metr, ən dar hissəsi isə İçərişəhər yaxınlığında, yeddi və səkkizinci döngələrdir – 7,6 metr. Start və finiş xətti “Azadlıq” meydanındadır.


Azerbaycan ve Gürcüstan gencleri arasında emekdaşlığa dair memorandum imzalanıb - Azadliq Xeber\n12.04.2015 / 03:46 xeber –\nTiflisdəki Mirzə Fətəli Axundov adına Azərbaycan Mədəniyyət Muzeyində Gəncədə fəaliyyət göstərən “Odlar Yurdu” İctimai Birliyinin və Marneulidəki Azərbaycanlıların Mədəniyyət Mərkəzinin (AMM) Gənclər şöbəsinin təşkilatçılığı ilə "Azərbaycan və Gürcüstan gəncliyi ötən gün və sabah" mövzusunda görüş keçirilib. APA-nın Gürcüstan bürosunun məlumatına görə, tədbirdən öncə gənclər Heydər Əliyevin Tiflisdəki büstünü ziyarət ediblər. Sonra tədbir Mirzə Fətəli Axundov adına Azərbaycan Mədəniyyət Muzeyində davam edib. Tədbiri giriş sözü ilə açan AMM-nin gənclər şöbəsinin rəhbəri Nərgiz Əliyeva görüşün məqsədi barədə iştirakçılara məlumat verərək gələcəkdə Azərbaycan-Gürcüstan gəncləri arasında dostluğun, marifləndirmə təbliğatının genişləndirilməsi ilə bağlı əməkdaşlığa aid layihələr həyata keçiriləcəyini bildirib.\n“Əsas məqsədimiz Gürcüstan gəncliyinin inkişafı istiqamətində layihələr həyata keçirməklə yanaşı, Azərbaycan mədəniyyətini, tarixini, onun siyasi-iqtisadi həyatında əldə edilən böyük uğurları Gürcüstanda mütəmadi olaraq təbliğ etməkdir. Ümüd edirəm ki, əməkdaşlığımız uğurlu nəticələr verəcək,” deyə Odlar Yurdu İctimai Birliyinin sədri N. Ələsgərova çıxışında bildirib.\nMirzə Fətəli Axundov adına Azərbaycan Mədəniyyət Muzeyində keçirilən görüşə Azərbaycandan gələn 20 nəfər gənc qatılıb. Görüş çərçivəsində Gürcüstanda yaşayan azərbaycanlı tələbə-gənclər Odlar Yurdu İctimai Birliyinin üzvləri ilə fikir mübadiləsi apararaq təkliflər irəli sürüblər. Səslənən təkliflər arasında sosial problemlərin həlli istiqamətində müəyyən addımların atılması, Gürcüstan azərbaycanlıları arasında könüllülük məktəbinin inkişafı, gənclərin maarifləndirilməsi və digər məsələlər barədə daha çox fikirlər səsləndirilib.\nTədbirdə Azərbaycan və Gürcüstan gəncliyi arasında körpü rolunu oynayacaq iki təşkilat arasında əməkdaşlığa dair memorandum imzalanıb. Sənədi “Odlar Yurdu” Gənclər İctimai Birliyinin sədri Nigar Ələsgərova və AMM-in Gənclər şöbəsinin rəhbəri Nərgiz Əliyeva imzalayıb.\nGörüşün sonunda Azərbaycandan gələn gənclər Tiflisin görməli yerlərini gəziblər.


Məna - Paralel termini a -ya aiddir proses bütün hadisələrin eyni vaxt aralığında baş verdiyi, hər birinin ayrı, ancaq oxşar tərəfindən idarə olunduğu funksional vahid; məsələn a bitlərinin paralel ötürülməsi kompüter sözü daxili xətt boyunca avtobus.\nAiddir rəqib və ya eyni vaxtda əməliyyat iki və ya daha çox cihazın və ya tək və ya iki və ya daha çox fəaliyyətin paralel yerinə yetirilməsinə cihaz.\nParalel hesablama qırılma prosesinə aiddir aşağı Daha böyük problemlər, paylaşılanlar vasitəsilə əlaqə quran birdən çox prosessor tərəfindən eyni vaxtda icra edilə bilən kiçik, müstəqil, ümumiyyətlə oxşar hissələrə çevrilir yaddaşnəticələr ümumi alqoritmin bir hissəsi kimi tamamlandıqdan sonra birləşdirilir.\nİstifadə nümunəsi - “Paralel hesablama is paralel hesablama ilə sıx əlaqəlidir - ikisi ayrı olsa da, tez-tez birlikdə istifadə olunur və tez-tez qarışdırılır: it paralelliyə paralellik (bit səviyyəli paralellik kimi) və paralellik olmadan paralelliyə sahib olmaq mümkündür. ”\nsonrakı Paralel liman


"QEYB" SÖZÜ İLƏ ƏLAQƏLİ AYƏLƏR\nGöyləri və yeri haqq olaraq yaradan da Odur. O gün (axirət günü): “Ol!” - deyəcək və (hər şey) dərhal olacaq. Onun sözü haqdır. Surun çalınacağı gün hökmranlıq Onundur. Qeybi və aşkarı biləndir. O, hikmət sahibidir, hər şeydən xəbərdardır. (Ənam surəsi, 73)\nOnlar: “Ona (Məhəmmədə) Rəbbindən bir möcüzə nazil edilməli deyildimi?!” - deyirlər. De ki: “Qeyb yalnız Allaha məxsusdur. Ona görə də gözləyin! Şübhəsiz, mən də sizinlə birlikdə gözləyirəm”. (Yunis surəsi, 20)\nMən sizə: “Allahın xəzinələri məndədir”, - demirəm. Mən qeybi də bilmirəm. Mələk olduğumu da söyləmirəm. Xor baxdığınız (iman gətirən) kimsələr barəsində: “Allah onlara heç bir xeyir verməyəcəkdir”, - demirəm. Allah onların qəlblərində olanı daha yaxşı bilir. Əgər belə etsəm, zalımlardan olaram”. (Hud surəsi, 31)\nAllah qeybi də, aşkarı da biləndir, böyükdür, ucadır! (Rad surəsi, 9)\nDe: “Onların nə qədər qaldıqlarını ən yaxşı Allah bilir. Göylərin və yerin qeybi Ona aiddir. O necə də gözəl görür, necə də yaxşı eşidir! Onların Allahdan başqa heç bir himayədarı yoxdur. O, Öz hökmranlığına heç kimi ortaq etməz”. (Kəhf surəsi, 26)\nAllah qeybi də, aşkarı da biləndir. O, onların şərik qoşduqlarından çox ucadır! (Muminun surəsi, 92)\nO, gizli olanı da, aşkar olanı da biləndir, yenilməz qüvvət sahibidir, rəhmlidir. (Səcdə surəsi, 6)\nKafirlər: “Qiyamət bizə gəlməyəcək!” - dedilər. De ki: “Xeyr! Qeybi bilən Rəbbimə and olsun ki, o, mütləq sizə gələcəkdir. Göylərdə və yerdə zərrə qədər bir şey belə Ondan gizli qalmaz. Hətta ondan daha kiçik və daha böyük elə bir şey yoxdur ki, açıq-aydın bir kitabda (lövhi-məhfuzda) olmasın”. (Səba surəsi, 3)\nŞübhəsiz ki, Allah göylərin və yerin qeybini bilir. Allah sizin bütün etdiklərinizi görür. (Hucurat surəsi, 18)\nYoxsa qeyb xəbərləri onların yanında olub bunu onlarmı yazırlar?! (Tur surəsi, 41)\nMəgər onun əlində qeybə dair məlumatlarmı var ki, görsün?! (Nəcm surəsi, 35)\nŞübhəsiz ki, Biz peyğəmbərlərimizi açıq-aydın dəlillərlə göndərdik. İnsanlar ədalətə riayət etsinlər deyə onlarla birlikdə kitab və mizanı (tərəzini) nazil etdik. İnsanlar üçün bir çox faydası olan möhkəm dəmiri də Biz nazil etdik. Bu, Allahın görmədiyi halda Ona və peyğəmbərlərinə yardım edənləri bilib ayırd etməsi üçündür. Şübhəsiz ki, Allah güclüdür, qüdrətlidir. (Hədid surəsi, 25)\nDe: “Qaçdığınız ölüm, əlbəttə, sizi yaxalayacaqdır. Sonra gizli olanı da, aşkar olanı da bilən Allaha qaytarılacaqsınız. O da etdiyiniz əməlləri sizə xəbər verəcəkdir. (Cümə surəsi, 8)\nGörüləni də, görülməyəni də bilən Odur. O, qüdrətlidir, hikmət sahibidir. (Təğabun surəsi, 18)\nYoxsa qeyb (lövhi-məhfuz) onların yanındadır və onlar (istədikləri kimi) yazırlar?! (Qələm surəsi, 47)\nQeybi bilən Allahdır və O, qeybini heç kimə göstərməz. (Cin surəsi, 26)\nO, qeyb xəbərləri barəsində xəsis deyildir. (Təkvir surəsi, 24 )


"Çudo Peçka”nın təsisçisi Çingiz Cəlilov apellyasiya şikayətini geri götürüb » Qafqazinform.az\n"Çudo Peçka” və “ÇP Aqro” MMC-nin təsisçisi Çingiz Cəlilov barəsində həbs-qətimkan tədbirinin müddətinin uzadılması ilə bağlı Binəqədi Rayon Məhkəməsinin qərarından verdiyi apellyasiya şikayətini geri götürüb.\nQafqazinform APA-ya istinadla bildirir ki, Ç. Cəlilov müəyyən səbəblərdən hələ ki, şikayətdən imtina etdiyini deyib.\nDeputat Bob Bləkman: Mülki əhalinin qəsdən atəşə tutulması mənfur hərəkətdir\nAnar Nağılbaz ölümündən 1 gün öncə nələr yazıb? - Foto\n“Rəsulzadə xalqa Azərbaycan adlı bir Cümhuriyyət qoyub”\nAnkara Ər-Riyada birbaşa meydan oxudu - Muneer\nOktyabrda Əmlak Məsələləri Dövlət Komitəsinə 900-ə yaxın müraciət daxil olub\n“Azərişıq” "ASAN Xidmət" mərkəzlərində yeni xidmətini təqdim edib\nAkif Çovdarov apellyasiya şikayəti verib\nBakıda anbarda yanğın olub


525-ci Qəzet - Qorxu feromonları - Teymur Kərimlinin yazısı\nOxunub: 650 dəfə\nAydındır ki, ensiklopedik zəka sahibi olan bəzi fenomenal təfəkkür sahibi arxadaşların: “Teymur Kərimlinin anatomiya və fiziologiya barədə fikirləri bədii cəhətdən zəifdir!” – deyə kəskin tənqid atəşini üzərimizə yönəldəcəyi riskini göz önünə alırıq. Ancaq müdrik babalarımızın belə bir deyimi ilə özümüzə toxdaqlıq veririk ki: “Qorxan gözə çöp düşər!”\nBaza təhsilimiz biologiya və fiziologiya olmasa da, uzun müddət bioloqlarla, fizioloqlarla, eləcə də yaxın sahələrin nümayəndələri ilə təmasda olduğumuz üçün bəzi məlum fikirləri populist səviyyədə təkrar etməyi və bunlardan nəticə çıxartmağı artıq bilmədim.\nHəəə, belə bir fikir bəlkə məlumdur, bəlkə də artıq təkzib olunub ki, insan orqanizmi bir bioloji varlıq kimi müxtəlif affekt hallarında müxtəlif kimyəvi maddələr ifraz edir ki, buna da elmi dildə “feromonlar” deyirlər (bəlkə də artıq demirlər; zira bir-birini təkzib edən elmi nəzəriyyələr bir-birini əvəz edən bitki örtüyü kimi çox sürətlə dəyişilir. Xalq şairi Səməd Vurğunun sözləri ilə desək: “Dünən dövran sürən bu gün can verir...”)\nElə bu feromonların dilini bilməklə də insanın sevindiyini, sevdiyini, qəzəbləndiyini... qorxduğunu ayırd etmək mümkündür. Bunu bir növ radio dalğaları ilə müqayisə etmək olar; yəni dalğa var, ancaq qəbuledici olmasa, o dalğanın varlığı ilə yoxluğunu müəyyən etmək mümkün deyil. Eləcə də feromonları duyan, onların özəlliklərindən və xronometrik parametrlərindən başı çıxan olmasa, onların da varlığı ilə yoxluğu arasında heç bir fərq olmamış kimidir.\nİnsanın emosional aləminin zəngin qamması ilə işimiz yox! Yalnız qorxu feromonları haqqında bir qədər “vızıldamaq” istərdik.\nBeləliklə, insan qorxanda bir növ kimyəvi maddə ifraz edir ki, buna da qorxu feromonları deyirlər. Yazılana görə, bu feromonları hər bir nəverim canlı deyil, yalnız müəyyən qrup heyvanlar duya bilir ki, bunlar da əsasən ev heyvanlarından itlər, vəhşi heyvanlardan isə çaqqal, qurd, pələng, aslan və bu qəbildən olan başqa yırtıcılardır.\nHəyat təcrübəmizə əsaslansaq, deyə bilərik ki, uşaqlıqdan itlərlə münasibətdə bunun şahidi olmuşuq. Hamı bilir ki, qorxaq uşaqlara qarşı küçə itləri daha aqressiv olur. Bəs it hardan bilir ki, hansı uşaq qorxaqdır? Deyəcəksiniz ki, iti görəndə qaçan uşağın dalınca düşür it. Düzdür, ancaq hər qaçan uşağın da dalınca tutmaq üçün qaçmır it; bəzən bununla həmin uşağa sevgisini ifadə edərək onunla oynamaq istədiyini bildirmiş olur.\nSadəcə olaraq, itdən qorxub qaçan uşaq qorxu feromonu ifraz edir ki, iybilmə qabiliyyəti insandan təxminən 100 dəfə artıq olan it bunu göydə tutur və doğrudan da “qorxunc” olduğunu təsdiq etmək üçün uşağın üstünə hücum edir və fürsət düşsə, hətta köpək dişlərini də işə salmaq şansını əldən vermir..\nBaşqa yırtıclar da qorxu feromonlarını duyan zaman eyni ssenari üzrə hərəkət edir. Bu yaxınlarda olmuş bir əhvalat oxudum. Keçən yüzilliyin 70-ci illərində Cənubi Amerika səmasında bir təyyarə qəzaya uğrayır. 12 yaşlarında bir qız uşağı təsadüf nəticəsində sağ qalaraq cəngəllikdən çıxmağa yol axtarır. Bir neçə gün vəhşi yırtıcı heyvanlarla dolu olan cəngəllikdə yol gələn qıza heç bir heyvan toxunmur. Alimlər bunun səbəbini körpə yaşlarından zooloq valideyni ilə cəngəllik həyatına alışmış qızın vəhşi heyvanlar qarşısında instinktiv qorxu hissinin olmamasında və uyğun olaraq qorxu feromonları ifraz etməməsində görürlər...\nSözü niyə buna gətirdim? Məncə, qorxu feromontlarını təkcə yırtıcı heyvanlar deyil, bir sıra başqa canlılar da duymaq qabiliyyətinə malikdirlər. Məsələn, bir çox xəstəlik törədicisi mikroblar, bakteriyalar, hətta “cansız” hesab edilən təbii və süni yolla yaradılmış viruslar da.\nBurada yenə də sözü Əlahəzrət İnternetdən mənə məlum olan başqa bir fenomenin üzərinə gətirmək istərdim: Ovçu və Ov fenomeni. Onu demək artıqdır ki, ovçu və ov qarşılıqlı münasibətlərində birdəfəlik konkretləşdirilmiş bölgü yoxdur və situasiyadan asılı olaraq, onlar yerlərini dəyişə bilərlər. Böyük Türk imperatoru Sultan Səlim Yavuz demişkən:\nŞirlər pənceyi-qəhrimdə olurkən lərzan,\nMəni bir gözləri ahuya zəbun etdi fələk...\nBuradakı obrazlara fikir verək: şir – klassik ovçudur, ahu – klassik ovdur. Sultan – superovçudur, ancaq klassik ovçu olan şir onun ovudur. Ahu – şirin ovu, superovçu Sultanın isə ovçusudur... Bax, beləcə, Şrödinger paradoksu alınır...\nYaxşı, fikir verməyin, bunu bir haşiyə sayaq.\nSözümüz ondadır ki, insan orqanizminin başlıca yaşam qarantı, xarici aləmin mənfi, zərərverici təsirlərinə qarşı etibarlı müdafiə qabiliyyəti olan immunitet, onun həyat obrazından, nə yeyib-içməsindən, genetik göstəricilərindən daha çox, qorxu duyğusunun olub-olmamasından, başqa sözlə, qorxu feromonları ifraz edib-etməməsindən asılıdır.\nDahi Azərbaycan şairi və mütəfəkkiri Nizami Gəncəvinin “Sirlər xəzinəsi” poemasında “Bir-biri ilə çəkişən iki həkimin dastanı” adlı hekayətdə adicə qızılgülü iyləyən həkim qorxusundan ölür...\nBöyük Azərbaycan yazıçısı Məmməd Səid Ordubadi “Qanlı sənələr” əsərində şahidlərin dili ilə yazır ki, erməni-müsəlman davası zamanı Azərbaycan şəhəri Şuşada üzbəüz səngərlərdə gizlənmiş türklərlə ermənilər atışan vaxt ermənilərdən çoxu güllə dəyməmiş qorxudan ürəyi partlayıb ölürmüş...\nDemək, əslində orqanizmi qorumalı olan qorxu duyğusu ifrata varanda onun qatilinə çevrilə bilir. Başqa bir yandan, məhz qorxu feromonlarını ifraz edən insan orqanizmi ovçunun – istər yırtıcı olsun, istərsə də mikrob və ya virus – qurbanına çevrilir.\nYüzillərdən bəri ifrat qorxu duyğusuna qarşı babalarımız əsasən 3 sınanmış vasitədən istifadə ediblər:\n1. Qorxu duası və cinçıxarma;\n2. Sözlə təlqin və tərbiyə;\n3. Narkotik vasitələr.\nAydındır ki, birinci vasitə nə qədər sınaqdan keçmiş olsa və haqqında miflər yaradılsa belə, indiki təbabətdə işlənən “plasebo”dan başqa bir şey deyildir. Onu da deyim ki, plasebonun möcüzəli təsiri barəsində də müasir tibbdə kifayət qədər miflər dolaşmaqdadır. Üçüncü vasitəyə gəldikdə, bunun könüllü dəlilik olduğunu qeyd etmək lazımdır. Dəlilər məhz qorxu obyektinin təhlükəsini anlamadıqları üçün qorxmurlar və bu onlara əksər hallarda baha başa gəlir.\nHər necə olmuş olsa da, burada məhz ikinci vasitənin daha təsirli potensial imkanlara malik olduğu göz qabağındadır. Məhz buna görə insan orqanizminin immunitetini, yəni görünən və görünməyən təhlükəyə qarşı müqavimətini artırmaq üçün insanın körpəlikdən qorxmaz, cəsur, mətin və ən başlıcası – ağıllı və məntiqli tərbiyəsinin müstəsna əhəmiyyəti vardır ki, bu da yalnız yüzillərin müsbət təcrübəsi əsasında formalaşmış sözlə tərbiyə vasitəsilə mümkündür.\nNə yazıq ki, yüzillər boyu bizim cahil analarımız körpələri cin, şeytan, xortdan və damdabaca nağılları ilə mövhumi qüvvələr qarşısında qorxu və gücsüzlük ruhunda tərbiyə etmişlər; daha dəqiq desək, tərbiyə etməmişlər...\nBuna görə də, güman edirəm ki, bu gün və gələcəkdə də humanitar elmlərin qarşısında çox nəhəng, qlobal əhəmiyyətli bir missiya durmaqdadır: inandırıcı məntiqi dəlillər əsasında bəşəriyyəti panik qorxudan çəkindirmək, eyni zamanda, qarşıda duran təhlükəni layiqincə qiymətləndirərək soyuqqanlı müdafiə tədbirləri görmək ruhunda tərbiyə etmək.\nDeyəcəksiniz ki, bəs minillər boyu dünya folkloru və klassik ədəbiyyatı elə bununla məşğul olmayıbmı? Olub! Olub! Nə yazıq ki, onlar çox deyiblər, biz az eşitmişik. Hətta dünya didaktik ədəbiyyatının ən böyük nümayəndələrindən biri sayılan, dahi Azərbaycan şairi Nizami Gəncəvi yaradıcılığının humanist-əxlaqi ənənələrinin parlaq davamçılarından biri olan dahi İran şairi Sədi Şirazi nəsihətamiz sözü eşitməyənlərə, eşidib əməl etməyənlərə öz qəzəbli-təhqiramiz münasibətini belə ifadə etməkdən özünü saxlaya bilməyərək hayqırıb:\nPərtove nikan nəgirəd an ke bonyadəş bədəst\nTərbiyət naəhlra çon gerdekan bər qonbədəst!\n(Yaxşılardan yaxşılıq almaz ki zatı pis olan,\nƏsli yox almaz öyüd, günbəzdə durmaz girdəkan!)\nTərcümə: Teymur Kərimli\nBeləcə, klassiklər gördülər ki, insanın yaddaşı həddən artıq qısadır, ciddi, nəsihətamiz sözü bu qulağından alıb o biri qulağından boşluğa ötürür; düşündülər ki, sözü necə deyək ki, insanın yadında qalsın, onu insan olduğunu unutmamağa vadar etsin...\nMəsələn, Azərbaycanın Xalq şairi Vaqif Səmədoğlu çıxış yolu kimi susmağı məsləhət görürdü. Məşhur şeirində elə belə də yazırdı: “İndi nə dua, nə qarğış, nə nəzir demək vaxtıdı. Dünya susmalıdır artıq; Allaha kömək vaxtıdı!”\nMüxtəlif yazılarda kütləvi şəkildə sitat gətirilən bu şeirdə “Allaha kömək” susmaqla bağlanır. Görəsən nəyə görə? Bəlkə Cənabi-Həqq öz yaratdığı bəndələrin yerdə arı pətəyi kimi vızıldaşmasından bezib, özünə yaxın bildiyi, ərki çatdığı şairdən xahiş eləyib ki, bu köpəyuşağına deynən bir az sakit olsunlar görək başımıza nə iş gəlir? Hər halda belə olmaz və belə olmasın gərək! Tanrımız dili bizə susmaq üçün verməyib axı!\nNizami necə deyirdi: “Bismillah-irrəhman-irrəhim! Xəznəsinə bir açar etmiş həkim!” “Həkim” deyəndə Tanrını nəzərdə tutur Nizami və Tanrının xəzinələrininin qapısını yalnız söz aça bilər, sözü isə insandan başqa heç bir canlı dilə gətirməyə qadir deyildir. Ona görə insan Tanrıya kömək etmək istəyirsə, dilsiz-ağızsız heyvan kimi susmamalıdır.\nƏksinə, biz Tanrının bizə möcüzəli bir pay kimi bəxş etdiyi sözün köməyi ilə ona kömək edə, şərin toxumunu yer üzərindən kəsə bilərik. Əgər istəsək! Əgər hamımız istəsək...\nİş də ondadır ki, istəmirik; yəni üzdə hamımız istəyirik, ancaq iş ürəkdən istəməyə gələndə məlum olur ki, şərin kökünün kəsilməsi bir çoxlarına sərf eləmir; zira çörəkləri bundan çıxır.\nTəsəvvür eləyin ki, yer üzərində bütün xəstəliklərin kökünün kəsilməsi üçün dahi bir həkim universal panaseya tapıb və sevinə-sevinə həmkarlarının yanına qaçıb, bu tayı-bərabəri olmayan kəşfini xəbər verməyə tələsir... Xəbəri eşidən həkimlər sevinmək, atılıb-düşmək, çalıb-oynamaq, dahi həmkarlarını qolları üstündə atıb-tutmaq əvəzinə qəzəblə başlarını yelləyərək nifrətlə bu dahi sadəlövhün üzünə baxırlar. Təbii ki, kəşfin sahibi heyrətlə soruşur:\n“Əyyühənnas! Bu nə turşru və xəmi-əbrudur?” (Füzuli, “Şikayətnamə”)\nCavab: “Sənə əjdaha lazımdır?” (“Bəyin oğurlanması” filmi)\nDahi həkim nə qədər küt olsa da, eyhamı başa düşür və həmkarlarından üzr istəyib öz kəşfini qəzəblə təpiyinin altına salaraq məhv edir...\nBeləcə, bizim də bir çoxumuza “əjdaha lazım” deyil və onu da yaxşı anlayırıq ki, yer üzərində şərin toxumunu kəssək, dəngə pozular, xeyir tərəf ağır gələr və... cəmiyyət yıxılar...\nNecə ki, rəhmətlik Molla Nəsrəddindən bir dəfə soruşurlar: “Ay Molla, niyə adamlar səhər evlərindən çıxıb hərəsi bir yana gedir?” Molla cavab verir: “Ona görə ki, hamı bir tərəfə getsə, yer əyilər...”\nOna görə sizi bilmirəm, ancaq mən dəqiq bilirəm ki, ömürbillah yer üzərindən şərin toxumu kəsilməyəcək və olsa-olsa, biz öz gücümüzlə, balansı 1 faiz öz xeyrimizə (yəni özümün də daxil olduğum xeyir qüvvələrin xeyrinə dana...) dəyişə bilsək, elə bilin ki, çox yekə bir qələbə çalmışıq.\nHəəə, “çalmışıq” dedim, yenə də rəhmətlik Molla Nəsrəddinin “Sən çaldın!” məsəli yadıma düşdü...\nGör hardan hara getdim eee...\nQorxu feromonlarından danışırdım axı! Yəni necə eləyə bilərik ki, insan qorxmasın və bu feromonlar orqanizmdən ifraz olunmasın və bu feromonların iyini ləzzətlə ciyərlərinə çəkən yırtıcılar və parazitlər bizi qorxaq görüb üstümüzə şeşələnməsinlər. O bir bayatımız var eee, yadıma düşməsə deyin:\nƏzizinəm, durdu qəm,\nNətəər nətəər... burdu qəm.\nMəni arxasız gördü,\nÜstümə qudurdu qəm...\nTəxminən belə dana!\nİndi dediyim odu ku, insan orqanizminin immunitetini sözlə qaldırmaq olar, özü də zəhlətökən, darıxdırıcı, ya da ağladan sözlə yox... bəli, bəli! Məhz güldürən sözlə, yumorla, satirayla qaldırmaq olar zənnindəyəm.\nMən deyirəm ki, insan gülürsə, deməli, qorxmur və qorxu feromonu da ifraz eləmir. Qorxu feromonu da ifraz eləməyən insanın immuniteti güclü olur və heç bir xəstəlik ona yaxın dura bilmir; daha dəqiq desək, xəstəlik törədicilərinin özü belə bir obyektin varlığından xəbərsiz olur.\nDemək, biz qorxduqca xəstəliklərimizi duyuq salırıq, necə deyərlər, oğrunun yadına daş salırıq.\nGəlin yatmış iti oyatmayaq! Gülək və güldürək!\nO zaman biz güclü olacağıq!\nBiz gülərkən güclüyük!


Həyatımın acı təməli-atam... (2-ci bölüm) » Qadınlar.Co - Qadınlara Özəl Paylaşımlar\nBu iclasdakı hadisədən sonra o oğlandan zəhləm getdi. Onun bu davranışı məni təəccübləndirmişdi, çünki mən səmimi olaraq ondan saatı soruşmuşdum. Eyni yaşda idik onunla… Üzdən uşaq kimi görünürdü, yaraşıqlı idi. Qruplarla birləşəndə bütün qızların diqqəti onda olurdu.\nəsəbləşib qışqırmağa başladı, sonra da o halda qapını çırpıb getdi. Qış idi, çoxlu qar yağmışdı. Mənim dörd yaşım vardı, anamla qarda qan izləri ilə gedib atamı dostunun evində tapdıq. İçkili olub restoranın şüşələrini sındırıbmış. Həbs olunmamağı üçün babam əlindən gələni etdi və atam tutulmadı. Anamın atası bizə görə onun türməyə getməsinə razı olmadı. Babam rayonda sayılıb-seçilən vəzifəli şəxslərdən idi.\nBir gün dərs zamanı dəftərimi açanda içində məktub olduğunu gördüm. Açıb oxudum və bunu yazan həmin oğlanın gözləri qarşısında cırıb yerə atdım. Artıq ev\nhüzürə gəlmədi, çox soyuqqanlı qadın idi. Bilirdim ki, onunla evlənsəm anama həsrət qalacağam. Atama buna razı olmadığımı deyəndə çox əsəbiləşdi.\nRuslana vəziyyəti izah etdim, o isə: "mənim hələ evlənən vaxtım deyil, universiteti bitirib əsgər gedəcəyəm, döndükdən sonra işləməyə başlayıb pul qazanacağam, evliliyi bundan sonra düşünürəm”- dedi. Ruslandan incidim, qəlbim qırıldı, mən həmən evlənməyimizi istəmirdim,\n8 895 0


Katolik kilsəsində qalmaqal\nKatolik kilsəsinin nüfuzuna böyük zərbə\n03:09 27.02.2019 (Yenilənib 21:38 26.02.2019)\nVatikanın Xəzinədarlığı vəzifəsini həyata keçirən Pellin necə cəzalandırılacağı gələn həftə açıqlanacaq.\nBAKI, 27 fevral — Sputnik. Avstraliyada cinsi təcavüz iddiaları səbəbi ilə mühakimə edilən və günahkar sayılan kardinal Corc Pell bu cinayətə görə cəzalandırılan ən yüksək rütbəli katolik kilsəsi mənsubudur.\nSputnik Azərbaycan xarici mətbuata istinadla xəbər verir ki, kardinal Pell 1996-cı ildə Melburn kafedral kilsəsinin xorunda olan iki uşağa təcavüz etməkdə günahlandırılır. Hakimlərin səs çoxluğu ilə günahkar hesab edilən 77 yaşlı din xadimi isə iddiaları rədd edir.\nMəhkəmə prosesinə qədər Papadan sonra dünyada rütbəcə üçüncü katolik din xadimi olan Pell zaminlə azadlığa çıxmışdı.\nVatikanın xəzinədarı vəzifəsini həyata keçirən Pellin necə cəzalandırılacağı gələn həftə açıqlanacaq.


Bion (peyk) — Vikipediya\nBion peyki , (həmçinin biocosmos adlandırılır). Onlar Kosmos peyklərinin bir hissəsi olub, Sovet (indiki Rusiya) Biopeyklər sırasına daxildir.\nBion kosmik proqramı[redaktə | əsas redaktə]\nSovet biopeyk proqramı 1960-cı ildə Kosmos 110 adı ilə başlamışdır və 1973-cü ildə Kosmos605 ilə davam etmişdir. Sovet İttifaqı ilə Amerika Birləşmiş Ştatları arasında kosmik müəssisələr sahəsində əməkdaşlıq 1971-ci ildə ABŞ və Sovet İttifaqının Elm və Tətbiq Sazişinin (kosmik tədqiqat əməkdaşlığına dair razılaşma daxil edildi) imzalanması ilə başlanmışdır.\n1969-cı ildə U.S biopeyk layihəsinin ləğvindən bir neçə il sonra, Sovet İttifaqı ilk dəfə 1974-cü ildə ABŞ-ın təcrübələrini Kosmos biopeykində keçirilməsini təklif etdi. Bu təklif 1975-ci ildə ABŞ-Sovet araşdırmasının Kosmos 782 missiyasının başlanması zamanı həyata keçirildi. Bion kosmik gəmisi Zenit peykinə əsaslanırdı və 1973-cü ildə başlaması ilə insanlara radiasiya təsiri problemlərinə əsas diqqət yetirildi. Başlanğıc proqrama Kosmos 110, 605, 690, 782, əlavə olaraq Zenit-2M kəşfiyyat peykləri üzərində uçan Nauka modulları daxildir. Nauka modulunda 90 kq-lıq avadanlıq ola bilərdi.\nSovet / Rus Bion proqramı, ABŞ tədqiqatçılarını, Fundamental Kosmos Biologiya və biotibbi eksperimentlərin kosmosa buraxılması üçün bir platforma ilə təmin etdi. 1966-cı ildə başlanan Bion proqramı, yerə yaxın orbitdə bir biopeykdə primatlar, gəmiricilər, həşəratlar, hüceyrələr və bitkilər istifadə edərək bioloji təcrübələrin aparıldığı bir sıra missiyalardan ibarət idi.\nNASA proqrama 1975-ci ildə cəlb edilmiş və 11 Bion missiyasının 9-da iştirak etmişdir. NASA 1996-cı ilin dekabrında başlanan Bion 11 missiyası ilə proqramda iştirakını başa vurdu. Bu əməkdaşlıq ABŞ-da 100-dən çox təcrübəyə gətirib çıxardı, Amerika Birləşmiş Ştatları təbiət elmlərində olan bütün təcrübələrin yarısı insan tərəfindən idarə olunmayan obyektlərdə aparıldı. \nMissiyalar beş gündən (Bion 6) 22 günə qədər dəyişirdi (Bion 1 və Kosmos 110) \nBion-M[redaktə | əsas redaktə]\n2005-ci ildə Bion proqramı üç yeni Bion-M modifikasiya edilmiş peyklə bərpa olundu - ilk uçuş 19 aprel 2013-cü il tarixində Qazaxıstanın Baykonur kosmodromundan başlayıb.\nBion-M1 yeni seriyasının ilk peyki Alman Aerokosmik Mərkəzi (DLR)tərəfindən təqdim edilən akvariumla 45 siçovul, 18 monqol gerbili, 15 geko, ilbizlər, balıq və mikroorqanizmlərlə 30 gün ərzində orbitə daxil olmuşdur.  Gerbillərin hamısı avadanlıq çatışmazlığından, siçovulların isə yarısı təxmin edildiyi kimi həlak olmuşdu.  Yalnız digər canlılar təcrübədən müvəfəqiyyətlə keçdilər.\n↑ "Past Programs: Bion Biosatellite Program"\n↑ "Russia retrieves mice, newts from space"\n↑ "Gerbils, half of mice die during satellite flight - experiment chief"\nMənbə — "https://az.wikipedia.org/w/index.php?title=Bion_(peyk)&oldid=4594315"\nBu səhifə sonuncu dəfə 1 fevral 2019 06:59 tarixində redaktə edilib.


4 hektar sahədə bağ salındı: aztəminatlı ailələr üçün - VİDEO\n27 Oktyabr 2017 22:58 (UTC+04:00)\nTovuz və Ağstafa rayonlarında şəhid və aztəminatlı ailələr üçün meyvə bağları salınıb. Ağacəkmə kampaniyası hər iki rayonda gənclərin fəallığı ilə seçilib. Əkilən ağaclar isə əsasən fındıq və xurma olub.\nPublika.az bildirir ki, Çuxurlar qazılılır, meyvə tinkləri torpağa basdırılaraq suvarılır...\nİDEA İctimai Birliyinin təşəbbüsü ilə həyata keçirilən layihəyə əsasən regionlarda meyvə bağları salınaraq şəhid və aztəminatlı ailələrin ixtiyarına verilir. Məqsəd bu ailələr üçün daimi gəlirin təmin olunmasıdır..\nBu günsə Tovuz və Ağstafada belə bağlar salınaraq ailələrə təhvil verilib.Layihə çərçivəsində ilk olaraq Tovuzda 2 hektar sahəyə 1200-dən çox fındıq tinki əkilib. Bildirilib ki, görülən işlər aztəminatlı ailələrin rifahının yaxşılaşdırılması istiqamətində atılan mühüm addımdır..\nMeyvə bağlarından pay alan ailələr layihəyə görə təşkilatçılara minnətdarlıq ediblər..\nTədbirdə işirak edən gənclər də layihəni yüksək qiymətləndiriblər.\nDaha sonra Ağstafada 2 hektar əraziyə 1000 ədəd xurma ağacı əkilib. Meyvə bağları burada da bölünərək şəhid ailələrinə təqdim olunub.\nQeyd edək ki, layihənin ilkin mərhələsində fındıq,nar, ərik, feyxoa, xurma növlərindən olmaqla ümumilikdə 9 minə yaxın meyvə ağaclarının əkilməsi nəzərdə tutulub. Meyvə ağaclarının əkilməsi üzrə pilot layihə 2017-ci ilin aprelində başlayıb və ilk belə bağlar İsmayıllı rayonunda da salınıb.\nMövzu ilə bağlı Xəzər TV-nin daha geniş videomaterialını təqdim edirik: